Ушбу ўрганиш натижалари халқ депутатлари Янгийўл тумани Кенгаши сессиясида танқидий-таҳлилий кўриб чиқилди. Унда халқ вакиллари, қатор давлат ва хўжалик бошқаруви органлари, нодавлат ташкилотлар, тадбиркорлик субъектлари, фуқаролар йиғинлари масъул ходимлари, жамоатчилик вакиллари қатнашди.\nҲудудда ўн кун давомида олиб борилган ўрганишлар, аҳоли билан очиқ мулоқотлар шуни кўрсатдики, янгийўлликлар давлатимиз раҳбари томонидан барча жабҳада олиб борилаётган жадал суръатдаги туб ислоҳотларни мамнуният билан қўллаб-қувватлашмоқда. Айниқса, Президентимизнинг “Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида”ги қарори асосида секторлар фаолиятининг йўлга қўйилгани жойларда тўпланиб қолган, одамларни қийнаётган кўплаб муаммоларнинг барҳам топишида, давлат идоралари мансабдор шахсларининг халқ олдидаги жавобгарлик ва масъулияти ортишида муҳим ўрин тутаётгани намоён бўлди. Бироқ бу бугунги кун талаби нуқтаи назаридан етарли эмас. Таҳлиллар ҳамда натижаларга кўра, Янгийўлда секторлар фаолияти янада жонланиши керак. Асосийси, уларнинг иш самарадорлигини аҳоли ўз ҳаётида яққол кўрмоғи ва ҳис қилмоғи лозим.\nПарламент аъзолари ҳудуддаги 630 дан зиёд хонадонларда бўлиб, 2,5 мингдан ортиқ кишилар билан суҳбатлашдилар. 50 дан кўпроқ ижтимоий соҳа объектлари, 61 маҳалла фуқаролар йиғини фаолияти таҳлил этилди.\nЮзма-юз мулоқотлар чоғида аҳоли томонидан 200 дан зиёд долзарб масалалар ўртага ташланди. Уларнинг аксарияти жойида ҳал қилинди. 73 таси бўйича жорий йилга мўлжалланган “йўл харитаси” ишлаб чиқилди. Муаммоларнинг аксарияти уй-жой ва коммунал соҳа, бандлик, таълим, соғлиқни сақлаш, савдо, маиший хизмат, пул кредитига тегишлидир.\nСессияда туманнинг ижтимоий-иқтисодий ривожланиши тармоқ ҳамда соҳалар бўйича атрофлича муҳокама қилинди. Макроиқтисодий кўрсаткичлар ўсиб бораётгани таъкидлангани ҳолда, камчиликларга алоҳида эътибор қаратилди. Масалан, ҳудуддаги 55 та умумий ўрта таълим мактабининг қуввати 21 минг 253 ўқувчига мўлжалланган бўлиб, амалда 28 минг 253 нафар ўқувчи таҳсил олмоқда. Мактабларда информатика, математика, физика, инглиз тили, кимё, рус тили фанлари ўқитувчиларига эҳтиёж бор.\nТуманда 10 та давлат мактабгача таълим муассасаси фаолият юритиб, уларда мактабгача ёшдаги 13 минг 460 нафар боладан 1938 нафари қамраб олинган. Қисқа муддатли гуруҳларга қамраб олинган болалар 14,5 фоизни ташкил этади. 52 та маҳалла фуқаролар йиғинида мактабгача таълим муассасаси умуман йўқ.\nЯнгийўлда ўтган йил давомида жиноятчилик 8,9 фоиз камайди. Лекин оғир жиноятлар, ўғрилик, фирибгарлик, босқинчилик, товламачилик каби ҳолатлар сезиларли даражада кўпайган. Маҳалла фуқаролар йиғинларининг 60 тасида ёки 98,8 фоизида жиноятлар содир қилинишига йўл қўйилган. 34 тасида эса жиноятлар сони 2016 йилдагига нисбатан ошган.\nМана шу далил ва рақамларнинг ўзиёқ секторлар фаолиятидаги бўшлиқлардан далолат беради.\nСессияда доимий комиссиялар фаолияти ҳам талабга жавоб бермаслиги, маҳаллий Кенгаш депутатларининг мурожаатлар билан ишлашда “депутатлик сўрови” амалиётидан суст даражада фойдаланилгани қайд этилди.\nМуҳокамалар асносида депутат ҳамда сенаторлар ҳудудни ижтимоий-иқтисодий ривожлантириш, аҳоли турмуш фаровонлигини ошириш юзасидан таклифларини билдирди. Якунда тегишли қарор қабул қилинди.\nМазкур рукндаги бошқа мақолалар: « Ўзбекистонда илк бор масжидда аёллар учун намозхона очилди\tРеспублика «Маҳалла» хайрия жамоат фонди ва «Нуроний» жамғармаси фаолларининг Мурожаати »


Sherzod Iskandarov – Тошкент тиббиёт академияси\nMuallif: Sherzod Iskandarov\n2021 йил 21 апрел соат 14:00 да Тошкент тиббиёт академияси Илмий кенгашининг (он-лайн) йигилиши ўтказилади.\nSherzod IskandarovIzoh qoldirishТТА Илмий кенгаши, Эълонлар, Янгиликлар\nКУН ТАРТИБИ: 1.ТТАнинг Урганч ва Термиз филиалларининг ўқув, ўқув-услубий, илмий ва маънавий-маърифий фаолияти бўйича ҳисоботи. Маърузачилар — Урганч филиали директори Рузибаев Рашид Юсупович, Термиз филиали директори Отамуродов Фурқат Абдукаримович. 2.ТТА хузуридаги илмий кенгашлар фаолияти таҳлили. Маърузачи – Илмий ишлар ва Read more\n2021 йил 7 апрел соат 14:00 да Тошкент тиббиёт академиясининг (дистанцион) Ректорат кенгаши йиғилиши ўтказилади.\nSherzod IskandarovIzoh qoldirishТТА Ректорат кенгаши, Эълонлар, Янгиликлар\nКУН ТАРТИБИ: ТТАга бириктирилган Абу Али ибн Сино номидаги тиббиёт техникумлари, ТТА қошидаги академик лицей билан ҳамкорлик ишлари, иқтидорли ёшларни селекция қилиш бўйича амалга оширилаётган ишлар. Маърузачи – Ўқув ишлари бўйича проректор Шухрат Абдужалилович Боймуродов. Академияда талабаларни илм-фан сохасига ҳамда Read more\n2021 йил 24 март соат 14:00 да Тошкент тиббиёт академияси Илмий кенгашининг (он-лайн) йиғилиши ўтказилади.\nКУН ТАРТИБИ: 2020-2021 ўқув йили кузги семестрда талабаларнинг фанлар бўйича ўзлаштириш ва сифат кўрсаткичларининг таҳлили. Муаммолар ва таклифлар Маърузачи – Ўқув ишлари бўйича проректор Шухрат Абдужалилович Боймуродов Олий маълумотли ҳамшира факултети кафедраларида ўқув жараёнининг холати Маърузачи – Олий маълумотли ҳамшира Read more\nКУН ТАРТИБИ: Талабалар ўзлаштириши ва билимини сақланиш холати тахлили Read more\n2021 йил 24 феврал соат 14:00 да Тошкент тиббиёт академиясининг дистанцион Илмий Кенгаш йиғилиши ўтказилади\nКУН ТАРТИБИ: ТТАда илмий-педагогик кадрларни тайёрлаш, докторантура ва мустақил изланувчилик институти фаолияти таҳлили. Маърузачи – Илмий ишлар ва инновациялар бўйича проректор Феруза Лютпиллаевна Азизова Халқ табобати таълим йуналишидаги фаолият таҳлили. Маърузачи – Халқ тиббиёти, реабилитология ва жисмоний тарбия Read more\n2021 йил 17 феврал соат 14:00 да Тошкент тиббиёт академиясининг дистанцион Ректорат кенгаши йиғилиши ўтказилади.\nSherzod IskandarovIzoh qoldirishТТА Ректорат кенгаши\nКУН ТАРТИБИ: ТТАнинг Муассасалараро илмий текшириш лабораторияси (МИТЛ) фаолияти таҳлили, профессор-ўқитувчиларни инновацион, амалий ва халқаро грантларда иштироки, муаммолар ва таклифлар Маърузачи – МИТЛ раҳбари Бахтиёр Ўктамович Ирисқулов Ахборот ресурс маркази (АРМ) фаолияти, мавжуд муаммолар, таклифлар, режалар Маърузачи – Ахборот ресурс Read more\n2020 йил 27 январ соат 14:00 да Тошкент тиббиёт академияси Илмий кенгашининг (он-лайн) йиғилиши ўтказилади.\nКУН ТАРТИБИ: ТТА ҳузуридаги педагогик кадрларни қайта тайёрлаш ва малакасини ошириш тармоқ маркази ҳисобти Маърузачи – Педагогик кадрларни қайта тайёрлаш ва малакасини ошириш тармоқ маркази директори У.А. Ташкенбаева Халқаро алоқалар бўлими ва ҳалқаро факультет ҳисобти Маърузачи – факултет декани Ж.Ж. Read more\n2020 йил 19 январ соат 14:00 да Тошкент тиббиёт академиясининг онлайн (дистанцион) Ректорат кенгаш йиғилиши ўтказилади.\nКУН ТАРТИБИ: Ҳарбий тиббий йуналишдаги ислохотларни амалга оширишда факультет фаолияти самарадорлиги Маърузачи – Факултет бошлиғи О.С.Ахмедов 2. Турли масалалар.\n2020 йил 25 декабр соат 14:00 да Тошкент тиббиёт академияси Илмий кенгашининг (онлайн) йиғилиши ўтказилади.\nКУН ТАРТИБИ: Тиббий – профилактика факултети кафедраларида анъанавий ва масофавий ўқитиш шароитида ўқув жараёни ҳолати, тахлили ва муаммолари Маърузачи – Тиббий – профилактика факултети декани Ф.И.Саломова Тошкент тиббиёт академиясида мураббийлик ишларининг ҳолати ва фаолиятини яхшилаш бўйича чора тадбирлар Маърузачи – Read more\n2020 йил 15 декабр соат 14:00 да Тошкент тиббиёт академиясининг онлайн (дистанцион) Ректорат кенгаш йиғилиши ўтказилади\nКУН ТАРТИБИ: Тошкент тиббиёт академиясида ташкил қилинган малака ошириш курсларининг бугунги кундаги ҳолати, муаммо ва камчиликлар Маърузачи –Малака ошириш факултети декан Р.А.Зокирхўжаев Турли масалалар


hidoyat.uz – “Мовароуннаҳр” нашриётининг сайти - КИЙИМ МАЪНАВИЯТ КЎЗГУСИ\nКИЙИМ МАЪНАВИЯТ КЎЗГУСИ\nКузнинг илк кунлари эди. Автобусда ёнимда ўтириб келаётган ҳамроҳим рўпарамиздаги ёш қизларга қараганча, ўз-ўзига сўзлагандай гап бошлади:\n– Биз ёшлик пайтимизда ўзимизга мос, ранглари очиқ, тиниқ матолардан кийим тиктириб киярдик. Кейин, ёшимиз каттариб, секин-аста одми, сипо киядиган бўлдик. Ҳозир ёш қизу жувонларнинг кўпчилиги қоп-қора либосда юради. Тўйгаям, байрамгаям худди азадаги каби тўқ, бўғиқ рангли кийимда боришади, фақат у ер-бу ерига ялтир-юлтир қадаб қўйилган.\nАёлнинг гап оҳангида енгил киноя бўлгани боис, ҳазилнамо савол бердим:\n– Ўзингизниям қизу келинларингиз бордир, улар қанақа кийинишади?\n– Ўрик ўрикни кўриб ранг олади-да. Менинг гапим билан очиқ рангли, кўзни яшнатадиган, ярашиб турадиган кийимлар ҳам олишган-у... аммо ўзлари ҳеч қатордан қолишни исташмайди. Олдин билинмас эди, лекин ёши ўтган сари одамнинг кўнгли қорани кўтармай қоларкан...\nОхирги фикр раҳматли онамнинг гапларини ёдимга солди. Эсимда, онам элликка кирар-кирмас умуман ёруғ ранг аралашмаган тўқ кўк, зангори, қорамтир матолардан кўйлак кия бошлаган эдилар. “Қариликни мунча эрта бўйинга олдингиз. Кийимларингиз худди кампирларникига ўхшайди”, деганларга “Менга шу ўнғай”, деб жавоб берардилар.\nАллоҳга шукр, онажоним тўқсон йил умр кўрди. Ихчам, соғлом, табиатан кенгфеълликлари сабабли, ҳаётларининг охиригача тоат-ибодатда бўлди, ҳеч кимга оғирлиги тушмади. Фақат, етмиш ёшлардан ўтгач:\n– Ҳамма нарсанинг ўз вақт-соати бўларкан-да. Ҳадеб кияверганимданми, нимагадир қора, бўғиқ рангли кийимларни энди кўнглим кўтармай қолди, деб ҳаворанг, оқ, яшил рангли кийимларга ўтувди.\nМиллатимизнинг кийиниш маданияти ҳам асрлар давомида юртимизнинг иқлими, табиати, динимиз, халқимизнинг урф-одатлари, шунингдек, одамларнинг ёши билан боғлиқ ўзига хосликлар асосида шаклланган, ривожланган. Кимларгадир тақлид қилиб минг йиллик қадриятларни йигирма-ўттиз йил ичида янгилаш ёки қайта қуришга уриниш ўзингга ҳар томонлама қулай қурилган иморатни бузиб, йўл-йўлакай тикланган капага кириб олишга ўхшамайдими? Кексалар айтганидек, бузиш осон, қуриш жуда қийин.\nБизнинг иқлимимизда, айниқса, ёз кунларида қора ёки қуюқ тўқ рангли кийимларда юриш саломатликка зарар эканини шифокорлар кўп гапиришган. Ҳамма нарсада, жумладан, рангларда ҳам мутаносибликни сақлаш – маданиятлилик белгиси, кишининг дидини кўрсатади. Ёрқин, тиниқ, дилларга илиқлик ва ҳарорат бахш этадиган рангларга бой табиат қучоғида қоп-қора либосларда юриш чиройли эмас. Мутахассислар ёруғ ранглар инсон руҳиятига ором, сокинлик, қувват, кўтаринкилик бағишлашини айтади.\nШу ҳақда сўз кетганида, бир ёш қиз: “Э-э, бувимларнинг замонлари ўтиб кетди. Улар модани тушунармиди?” деган эди. Ҳа, инсон ҳаётида нисбатан тез ўзгарувчи нарсалардан бири – кийим. Мустақиллигимиз туфайли Ватанимиз дарвозалари дунёга кенг очилди. Ундан умумбашарий маданият, маънавият дурдоналари билан аралашиб ўткинчи “нималардир” ҳам кириб келиши табиий. “Ўсма кетар, қош қолар”, вақт саракни саракка, пучакни пучакка ажратади. Лекин ана шу муддат ичида ҳам ёшу кексаларни “пучак”нинг зарарли таъсирларидан асрашнинг ишончли йўли янгиликларга кўр-кўрона эргашиш эмас, балки уларнинг моҳияти, мақсади, бугунимиз ва келажагимиз учун қанчалик керак ёки кераксиз, фойда ёки зарар эканлигини яхшилаб ўйлаб, ақл тарозусида ўлчаб, кейин бир тўхтамга келиш. Чет эллардан бозорларимизга кириб келаётган моллару маҳсулотларнинг жуда катта қисми кийим-кечаклар, уларнинг ичида “энг замонавий”лари кўп. Лекин бу “антиқа”лардан аксарияти бир марта кийишга ярайди, холос. Қадимий атлас, адрас, беқасам, шойиларимиз ҳамма замонларда харидоргир, улардан тикилган кийимларга ўзимиз ҳам, чет элликлар ҳам ҳали-ҳануз маҳлиё... бу матоларнинг нафақат ранглари ва жилоси гўзал, улар саломатликка фойдали табиий ип-ипаклардан тўқилган.\n“Ёши бир жойга бориб қолган кексаларга қизлар қандай кийинишининг нима аҳамияти бор?” дейди яна кимдир. Тасаввур қилинг: куч-қувватдан қолиб, бошқаларнинг ёрдамисиз ташқарига чиқолмайдиган, кунлари асосан тўрт девор ичида ўтадиган қарияларнинг олдига кириб келган фарзандлари, келину набиралари қоп-қора кийимда бўлса... уларнинг нурга ташна кўзларига, қалбига ёруғлик олиб кириш қандай яхши!\nИнсон ҳамиша Ватани, халқи, фарзанди, маданияти, адабиёти, қадриятлари каби бебаҳо неъматлар насиб этганидан фахрланиб юради. Кийим-кечаклар ҳам худди шундай: ота-боболардан мерос, ҳаётий талабларга кўра илму маданиятнинг уйғунлашуви асосида шаклланган миллий либосларимиз – маънавиятимиз кўзгуси, улар янги-янги авлодлар диди ва талабига қараб мукаммаллашиб боради. Лекин моҳият ўзгармайди. Фарзандларни миллий кийим-кечакларимизни фахрланиб кийиб юришга ўргатиш ҳамма замонларда долзарб вазифалардандир.\n1229 марта ўқилган.


Пешку туманидаги “Зухал тўқув” хусусий корхонаси ҳам шу йўлдан бориб, қиймати 85 минг АҚШ долларига тенг бўлган хом бўз ишлаб чиқаришга асосланган бизнес лойиҳасини амалга оширди. Бунинг учун молия муассасасининг 62,5 минг АҚШ долларилик кредити ҳамда шахсий сармоядан ўринли фойдаланилди.\nБарқарор ўсиш суръатлари\nЧирчиқ шаҳридаги “Super roll” хорижий корхонасида ўтган йили 600 миллион сўмлик маҳсулот тайёрланди.\nБу рақам ишлаб чиқариш субъекти фаолият бошлаган дастлабки йилдагига нисбатан 6 баробар кўпдир.\nЖамоа ички ва ташқи бозор эҳтиёжларига мувофиқ янги турдаги маҳсулотлар тайёрлашга мунтазам интилаётгани муваффақиятлар гарови бўлмоқда. Хусусан, қисқа муддатда бу ерда саноат, қурилиш ва халқ хўжалигининг бошқа кўплаб тармоқлари учун турли роликлар, резина ғилдирак ҳамда ғалтаклар ишлаб чиқариш ўзлаштирилди. Асосий хом ашё сифатида полиуретан ва каучукдан фойдаланилаяпти. Жорий йилдан бошлаб эса корхонада худди шундай хом ашё асосида бежирим ва сифатли йўлак қопламалари тайёрлаш ҳам йўлга қўйилди.\nЭътиборлиси, ҳозир “Super roll” маҳсулотларининг бир қисми махсус буюртмалар асосида экспорт қилинмоқда.\nМаҳаллий технология асосида\nСирдарё вилоятидаги қурилиш дўконларида “Golden” деб номланган бир неча турдаги лок-бўёқ маҳсулотлари сотувга чиқарилди.\nЯъни “Guliston Gold Trans servis” масъулияти чекланган жамияти жамоаси саъй-ҳаракати билан ҳудудда яна бир қурилиш ашёлари тайёрлайдиган корхона фаолият бошлади. Жамият жамоаси қисқа вақт ичида бир неча рангдаги бўёқ, сувли эмульсия ва қурилиш елимлари ишлаб чиқаришни ўзлаштирди.\nЭътиборлиси, зарур ускуна ва дастгоҳлар андижонлик ҳамкорлар томонидан тайёрлаб берилди. Натижада кам харажат эвазига сифатли маҳсулот ишлаб чиқариш имконияти юзага келди.\n— Технологиямиз хорижникидан қолишмайди, — дейди МЧЖ раҳбари Икром Аҳмеджонов. — Улар йилига 500 тонна лок-бўёқ маҳсулотлари тайёрлаш қувватига эга. Ҳадемай, иккинчи линия фойдаланишга топширилгач, пардозлаш ашёлари ишлаб чиқариш ҳам йўлга қўйилади.\nНаманган шаҳридаги “Чошгоҳ” масъулияти чекланган жамияти янги йилни ишлаб чиқариш қувватларини оширган ҳолда бошлади.\nБу имконият корхонада олиб борилган модернизациялаш тадбирлари шарофати билан юзага келди. 1 миллион 300 минг АҚШ долларилик сармоя эвазига техник ва технологик янгилаш ишлари амалга оширилиб, калава ипларни бўяш ҳамда қайтадан ўраш машиналари ишга туширилди. Пировардида ҳозиргача фақатгина оқ рангда тўқилаётган момиқ сочиқлар тури бир қатор ёрқин рангдаги маҳсулотлар ҳисобига кўпайди. Ўз навбатида, қувватлар ҳам ортди. Эндиликда корхонада йилига 4 миллион донага етказиб экспортбоп маҳсулот тайёрланади.\nАйтиш лозимки, “Чошгоҳ”нинг 48 кишилик жамоаси якунланган йил давомида 2,5 миллиард сўмлик маҳсулот ишлаб чиқариб, унинг 60 фоиздан ортиғини экспортга йўналтирди.\nМазкур рукндаги бошқа мақолалар: « Замонавий инфратузилма ва сервис хизматлари\tКичик бизнес: Экспорт салоҳияти ва изчил ривожланиш »


ИнтерФУТБОЛ :: Криштиану Роналду + «Ювентус» = кони фойда\nКриштиану Роналду + «Ювентус» = кони фойда\nДоно «кекса синьора» ўз тарихидаги асосий трансферга қўл уриб, асло адашгани йўқ. Ҳар ҳолда, Криштиану Роналду ҳали майдонга тушмасданоқ сарфланган 105+7 миллион еврони оқлашга тушди.\nУмуман, мутахассислар бу ҳамкорликка нисбатан тез-тез «Ҳар томонлама кони фойда» таърифини ишлатишмоқда.\nУмуман, Роналду трансфери - стратегик юриш бўлиб, «Ювентус» вакилларининг ҳисоб-китоблари бўйича келишув барча йўналишларда фойда келтириши керак. Спорт нуқтаи назаридан олсак, Италия гранди сайёрамизнинг охирги 2 йилдаги энг яхши футболчиси ёрдамида ЧЛда ғалаба қозонишни кўзлагани аниқ.\nЭҳтимол, Туринга узоқ кутилган байрамни айнан Криштиану тортиқ этар ҳали...? Тушуниш керак, бунда мантиқ бор: клуб ЧЛ тарихидаги энг яхши футболчини ўз сафига қўшиб олиш орқали шу турнир чўққисини забт этмоқчи.\nДейлик, охирги йилларда Роналдунинг бир ўзи ЧЛда бутун «Ювентус»дан анча яхшироқ статистикага эришган.\nРоналдунинг шахсий мухлислари буюк миграцияси бошланди. Йўналиш тайин: Мадрид - Турин. Йўқ, ҳеч ким ўз кумири ортидан яшаш манзилини ўзгартирмайди, лекин қалбан унга эргашадиган мухлислар жуда кўп. Футболда аудитория учун кескин кураш кетаётганини ҳисобга олсак, «Ювентус» бу борада катта юришни амалга оширди.\nЭнди «Юве» бренди Криштиану Роналду воситачилигида мисли кўрилмаган даражада оммалашса, ажабмас. Энг асосийси, КриРо мухлислари армияси буёғига «кекса синьора» учун ишлайди. Йўқ, бу шунчаки, қуруқ гаплар эмас. Фактга эътибор қаратинг: Роналду «Ювентус» билан шартнома тузгани расман эълон қилингач, атиги 2 кун ичида «Қироллик клуби»нинг «Твиттер»даги саҳифасидан нақ бир миллиондан кўпроқ обуначи «Ювентус» томон оғди.\nУмуман, Италия чемпионининг барча ижтимоий тармоқлардаги саҳифалари бир неча миллион янги обуначи ҳисобига бойиди. Оддий айтганда, «Ювентус» номли бизнес-структура қўшимча мижозларга ёки камида ўзига мойил улкан аудиторияга эга бўлди.\n«Юве»нинг фақат виртуал дунё эмас, реал кенгликлар аро ҳам янада машҳурлашиши тайин. Мана, илк кунлардан Роналдуга тегишли клуб футболкалари харидорлар орасида қўлма-қўл бўлмоқда.\nАниқроқ айтсак, биринчи соатда туринликлар ўртача ҳисобда бир сонияда 1та футболка сотишибди - шунчаки, фантастика. 1 дақиқада - 60та, 10 дақиқада - 600та! Айтишларича, «Ювентус» раҳбарияти чамаси бир миллион дона футболка сотишни мўлжаллаган эди, бироқ савдо суръатини ҳисобга олсак, туринликлар орқасига «Роналду» ёзуви туширилган формалардан анча кўп тайёрлашлари керак, чоғи.\nҲозирча шахсий бренддан фойдаланиш шартлари, хусусан, футболкалар сотувидан тушган даромад қандай тақсимланиши ҳақида маълумот йўқ. Лекин «Юве» португалиялик юлдузга улуш берган тақдирда ҳам, катта фойда кўриши аниқ.\nИталия элит лигаси охирги йилларда қаддини анча тиклаб олди, гарчи «Ювентус» қолган иштирокчилардан яққол устун бўлсада. «Кекса синьора» биринчи бўлиб қолишни истамоқда, клуб раҳбарлари шунинг баробарида бутун чемпионат савиясини кўтариш, шу орқали янги ҳомийлар жалб этиш, телеҳуқуқлар баҳосини оширишга уринмоқда.\nҒояга кўра, бошқа клублар секин-аста «Юве» ортидан янги трансферларга қўл уриши керак. Қарабсизки, Италия чемпионати янада кучаяди. Умуман, Роналду трансфери кальчога эътиборни кескин кучайтирса, ажабмас.\nАсосийси, «Ювентус» мутлақо янги даражага чиқиб, Апенниндаги ҳукмронлигини мустаҳкамлаш баробарида Европа тахтини ҳам ўзиники қилмоқчи. Бунинг учун табиийки, энг мураккаб вазифаларни бажаришга қодир таркиб шакллантириш зарур.\nКриштианунинг ўзи билан таркиб мукаммал ҳолатга келмайди, албатта, лекин унинг борлиги кўплаб реал номзодлар билан келишувлар жараёнини автоматик тарзда тезлатиши мумкин. Ҳар ҳолда, ер юзида биринчи рақамли суперюлдуз билан битта жамоада ўйнашни истайдиган футболчилар жуда кўп.\nДейлик, Россия футболининг бош умиди - Александр Головин айнан Роналду трансфери эълон қилинганидан сўнг агенти орқали «Ювентус» вакилларига Турин жамоасидан қўним топишга тайёрлигини билдирибди.\nШунингдек, Марселонинг «Реал» билан хайрлашиб, португалиялик дўсти ортидан Туринга йўл олиши мумкинлиги ҳақида хабарлар бор. Криштиану - афсона, у - машғулотлар жараёнида ҳаммага ибрат, у - чинакам чемпион ва ғалабалар катализатори. Физика қонунларидан маълумки, катта объектлар юқори тортиш кучига эга бўлади, Роналду ҳам шундай...\nСОНИЯСИГА 1 ЕВРОДАН КЎП...\nКриштиану «Ювентус»да қанча топади? Ушбу трансфер ҳақида яна нималарни билиш керак?\n 33 ёшли португалиялик ва «Ювентус» ўртасидаги шартнома 4 мавсумга мўлжалланган бўлиб, 2022 йилнинг ёзида якунига етади. Туринликлар футболчи учун жами 112 миллион евро тўлашади. Умумий суммадан 100 миллиони «Реал» ҳисоб рақамига 2 мавсум давомида ўтказиб берилади. 12 «лимон»га тенг бирдамлик тўлови эса ФИФА қоидалари бўйича амалга оширилади.\n Роналдунинг собиқ клуби - «МЮ» трансфердан 6 миллион евро олади. Футболчининг шахсий агенти - Жорже Мендешга эса чамаси 20-25 миллион евро тегади, лекин бу сумма трансфер баҳосига дахлдор эмас.\n Футболчининг ўзи йилига 30 миллион евро олади. Оддий айтганда, Криштианунинг 1 сониялик иш ҳақи 1 евродан кўп. Роналдунинг вақт бўйича улуши: ҳафтасига - 625000 евро, кунига - 89285 евро, соатига - 3720 евро, сониясига — 1,03 евро.\nРОНАЛДУ «РЕАЛ» УЧУН НИМА ҚИЛДИ?\nРоналду «Реал»га 2009 йилнинг ёзида ўтганди. Мадридликлар унинг учун «МЮ»га 93,4 миллион евро тўлашган. Португалиялик футболчи шу орада «Қироллик клуби» тарихидаги энг яхши тўпурарга айланди - 451та гол (438та ўйинда).\nУ жамоада жами 16та соврин ютди, хусусан, ЧЛда 4 марта шоҳсупага кўтарилди. Шахсий ютуқларига келсак, футболчи «Реал» аъзоси сифатида 4та «Олтин тўп» ва 3та «Олтин бутса» ютди.\n- Эҳтимолки, Мадридда ҳаётимнинг энг бахтиёр йилларини ўтказдим. Барчаси учун клубга раҳмат. Фаолиятимда янги босқични бошлаш вақти келганди. Шунинг учун раҳбариятга мурожаат қилиб, мени қўйиб юборишини сўрадим.\nМуҳими, «Реал»да 9 йил ўйнадим ва бу давр унутилмас бўлди. Хуллас, ҳамиша ўзимга нисбатан илиқликни ҳис қилдим, «Реал» қалбимни, оилам қалбини забт этди. Клуб, унинг президенти, директорлари, жамоадошларим, шифокорлар, ажойиб ходимлар - барча-барчадан миннатдорман.\nҲа, кетяпман, лекинбуфутболка, эмблемава «СантьягоБернабеу» менучунҳамишақадрдонбўлибқолаверади. Якунда 9 йил олдинги гапимни яна такрорлайман: Hala Madrid». Криштиану Роналду.\n- Криштиану, голларинг, умумий статистик кўрсаткичларинг ва биз билан эришган натижаларинг барчасини айтиб турибди. Хуллас, клуб тарихида ўзингга муносиб жой ҳозирладинг.\n«Мадридчи» сифатида сени ҳар доим энтикиб эслаймиз. Бирга ўйнаш ва ишлаш ёқимли бўлди. Келгуси ишларингда омад ёр бўлсин. Серхио Рамос («Реал» сардори).\n- Туринга хуш келибсан, Криштиану! Бу ерда ҳам сен билан бирга ўйнаш насиб этишидан хурсандман ва шундай онларни сабрсизлик билан кутяпман. Бу «Ювентус» учун ўзгача кун!» Сами Хедира («Ювентус» ярим ҳимоячиси).


Хитойда интернет савдоси рекорд даражада ўсмоқда | huquqburch.uz\nХитойда истеъмол товарларининг чакана онлайн-савдоси 2019 йил якунлари бўйича 8 фоизга ўсгани қайд этилди.\nХитой давлат статистик бюросининг ҳисоботида ўтган йилда савдо ҳажми 41,2 триллион юанни (5,98 триллион доллар атрофида) ташкил этган.\nШаҳарларда чакана онлайн-савдо 7,9 фоизга ўсган бўлса, қишлоқ жойларда бу кўрсаткич 9 фоизни ташкил этган, яъни 6,03 триллион юан (876,7 миллиард доллар) миқдорида бўлган.\nЧакана онлайн-савдо ўсиши йиллик ҳисоботда 2018 йилга нисбатан 16,5 фоизни ташкил этиб, 10,63 триллион юанга (1,54 триллион доллар) ошган.\nБундан аввалроқ, Хитойда аҳоли жон бошига тўғри келадиган даромад 2019 йилда 8,9 фоизга ўсгани ҳақда хабар берилган эди.


16 июль куни Тошкентда 3 инсон ЙТҲ туфайли вафот этди\n15:20 / 18.07.2017\n2017 йилнинг 16 июль куни Тошкент шаҳри ҳудудида 3 та йўл-транспорт ҳодисаси қайд этилган. Мазкур йўл-транспорт ҳодисаларида 3 нафар шахс тан жароҳати олган, 3 нафар шахс вафот этган. Бу ҳақда пойтахт ИИББ хабар бермоқда.\n2017 йилнинг 16 июль куни ЙПХ инспекторлари томонидан жами 2510 та ҳуқуқбузарлик бўйича маъмурий баённомалар расмийлаштирилган бўлиб, шулардан, 731 тасини қўпол турдаги, 38 тасини маст ҳолда транспорт воситасини бошқариш ташкил этган.\nТошкент шаҳар ИИББ ЙҲХБ компьютерлаштирилган бошқарув тизими томонидан 2017 йил 16 июль куни жами 737 та ҳуқуқбузарлик қайд этилган бўлиб, шулардан 432 тасини светофорнинг тақиқловчи чироғига бўйсунмасдан ҳаракатланиш, 305 тасини белгиланган меъёрдан юқори тезликда ҳаракатланиш ташкил этади.\nЭслатиб ўтамиз, 16 июль Тошкент шаҳрининг Сергели туманида катта тезликда ҳаракатланган «Спарк» русумли автомобиль ҳалокатга учраб, 3 киши воқеа жойида ҳалок бўлгани хақида хабар берган эдик.


Дубай қироллик оиласида биринчи учувчи аёл пайдо бўлди\n10:04 / 07.02.2017\nДубайнинг ҳукмрон оиласи Ал-Мактумлар оиласидан бўлган қиз ушбу оиланинг тарихидаги биринчи аёл учувчи бўлиб, ноёб орден билан тақдирланди.\nБААнинг авиация соҳаси унда учувчидан тортиб муҳандисгача сифатида фаолият юритувчи аёлларнинг кўплиги билан мақтана олади.\nДубай маликаси Латифанинг инстаграмдаги аккаунтидан Ал-Мактумлар оиласининг вакиласи – Мўза Ал-Мактум профессионал учувчилар сафини тўлдиргани маълум бўлди. У қироллик оиласидаги тижорат парвозларини амалга оширувчи биринчи аёл учувчи бўлди. "Менинг жияним @mozahmm – оиладаги биринчи аёл учувчи тижорат парвозлари учувчиси сифатида биринчи парвози вақтида. Биз сен билан фахрланамиз! Осмон – чегара эмас. Бирор нарса ишонгунинггача, унга эриша оласан", деб ёзилган қизнинг учувчи кийимидаги суратига берилган изоҳда.\nҚироллик оиласининг бошқа аъзолари ҳам инстаграмда қизга ўз табрикларини билдириб, у билан фахрланишлари ва унинг ютуқларидан хурсанд эканликларини изҳор қилишган.\nМўза айнан қайси авиакомпания самолётларини бошқариши ҳақида маълумот ҳозирча бўлмаса-да, унинг эгнидаги кийим Emirates авиакомпанияси учувчиларининг кийимини эслатиб юборган.\n2016 йилда Etihad Airways авиакомпанияси унда ишлайдиган БАА фуқароларидан ярмидан кўпини аёллар ташкил қилишини, жумладан 50 нафар аёл учувчиси борлигини эълон қилган. Ушбу соҳада фаолият юритувчи БААлик аёллардан энг машҳури қирувчи самолёт учувчиси Марьям Ал-Мансурий ҳисобланади. У Суриядаги террорчилик гуруҳларига қарши ҳужумларда иштирок этгани билан танилган.\nEmirates Ал-Мақтум биринчи аёл учувчи Мўза Ал-Мақтум\nEmirates'нинг Дубай-Париж рейсида йўловчи аёл фарзандли бўлди


Байрамона Ротенбург шаҳри Камола Расулева ҳикоясида\nДўстлар, ўтган ҳафтада биз сизга Янги йилни кутиб олиш учун энг яхши жойлардан бири – Германиядаги Нюрнберг шаҳри ҳақида ҳикоя қилганимиз эсингиздами? Нюрнбергга яқин жойда Германиядаги энг чиройли Ротенбург-об-дер-Таубер шаҳарчаси жойлашган. Бизнинг менежеримиз Камола Расулева ўзининг Европага қилган охирги саёҳатида у ерга ҳам кириб ўтди.\nНюрнбергдан Ротенбургга поездда тахминан бир соатлик йўл. Вокзалга бориб ўн мингдан сал кўпроқ аҳолиси ва кучли энергетикаси бор Бавариянинг кичик шаҳарчасидаги қиёслаб бўлмас муҳитини ҳис қиласан.\nШаҳар катта муваффақиятга эга: бу ерга йилига 3 млн гача сайёҳ ташриф буюради. Бунинг ҳаммаси деярли қўл тегмаган ўрта асрларга оид муҳити сабабли. Бу ерда ҳам ренессанс, ҳам барокко, ҳам готика услублари уйғунлашган. Шунингдек, кўпчилик уни ЎЙИНЧОҚ ШАҲАР деб аташади.\nРотенбург шаҳар дарвозаларидан\nВа минораларга эга қалъа деворларидан бошланади.\nБутун бошли шаҳар – бу бир тарих: ҳаммаёқда ноодатий уйчалар, миноралар, қандайдир қадимий темирчилик цехлари, кирхлар...\nКўчалар – бу алоҳида мавзу: кенг, тор, кўтарилиш ва пасайишли...\nҲатто замонавий бинолар – банк ёки меҳмонхоналар ҳам бу ерда ўзгача қиёфада.\nШаҳар жуда ҳам кичик, сокин ва шинам. Бу ерга, умуман олганда, дам олиш учун бир кунга келса бўлади.\nФехверк уйларининг кўриниши ажойиб.\nҲатто дўконча ва ҳунармандларнинг устахоналари ҳам шу қадар чиройлики, уларнинг ҳар бирига кириб ўтгингиз келади!\nЯна бу ер йил бўйи рождество ўйинчоқлари, сувенир ва тансиқ таомлар сотиб олиш мумкин бўлган Германиядаги ягона шаҳар – буларнинг бари Рождество қишлоқчасида.\nШундан унинг яна бир номи келиб чиққан – АБАДИЙ РОЖДЕСТВО ШАҲРИ.\nҲозир эса бу ерда сеҳрли муҳит ҳукмронлик қилмоқда. Ҳар йили ратуша фонида, Муқаддас Яков черковида ва Грюнер Маркт майдонида Райтерлесмаркт рождество бозори ўтказилади.\nБу ерда ҳатто Рождество музейи ҳам бор.\nУнад 450 тадан ортиқ турли ўлчам ва кўринишдаги Шелкунчиклар бор. Бундайини бошқа ҳеч қаерда учратмайсиз!\nМаҳаллий халқнинг очиқкўнгил, меҳрибон ва меҳмондўст эканлигини таъкидлаш жоиз.\nАгар эртакка саёҳат қилмоқчи бўлсангиз, мен сизга Ротенбург-об-дер-Тауберга боришни маслаҳат бераман! Афсусланмайсиз!


Камолиддин Беҳзод номидаги Миллий рассомлик ва дизайн институти “Реклама ва амалий графика” кафедраси катта ўқитувчиси Жасур Жумаев 15 та ижодий ишланмалари билан “Innoweek-2018” халқаро кўргазмада иштирок этди ҳамда сертификат билан тақдирланди – MRDI\nЎзбекистон Республикаси Президентининг 2018 йил 27 апрелдаги ПҚ-3682-сон “Инновацион ғоялар, технологиялар ва лойиҳаларни амалий жорий қилиш тизимини янада такомиллаштириш чора-тадбирлари тўғрисида”ги қарорнинг 1-банди ҳамда 2018 йилнинг 7 майдаги ПҚ-3698-сон ПҚ-3698-сон “Иқтисодиёт тармоқлари ва соҳаларига инновацияларни жорий этиш механизмларини такомиллаштириш бўйича қўшимча чора-тадбирлар тўғрисида”ги қарорнинг 10-бандига мувофиқ, 2018 йилнинг 22-26 октябр кунлари Инновацион ғоялар ҳафталиги – “InnoWeek.Uz” доирасида “Халқаро интерактив ғоялар ярмаркаси” ташкил этиш кўзда тутилган эди. Камолиддин Беҳзод номидаги Миллий рассомлик ва дизайн институти “Реклама ва амалий графика” кафедраси катта ўқитувчиси Жасур Жумаев 15 та ижодий ишланмалари билан “Innoweek-2018” халқаро кўргазмада иштирок этди ҳамда сертификат билан тақдирланди.\nМаълумот ўрнида шуни айтиб ўтиш жоизки, бугунги кунда уста ҳунармандларимиз фойдалатган сомоннинг қадимги номи курз бўлиб, ҳозирда эса сули номи билан юритилади. Бир қарашда ҳеч кимга фойдасиз туюлган бу кўримсизгина ўсимликдан ноёб асарлар яратиб келаётган Ж.Жумаев аждодларимиздан қолган афсона, ривоятлар қаҳрамонлари, бетакрор обидаларимиз, гўзал табиатимиз манзараларини ўз асарида гавдалантиради.\nҲафталик давомида унинг сомон санъати асосида яратилган асарлари қатнашчилар ва томошабинларда катта таассурот уйғотди.\nМРДИ “Ёш олимлар ва ижодкорлар Кенгаши” раиси


ОАВ: Тайланд монархияни ҳақорат қилувчи 120та сайтни блоклашни талаб қилмоқда\n10:42 / 18.10.2016\nТайланд телерадио миллий комиссияси YouTube, Facebook, Line ва Twitter ижтимоий тармоқларининг мамлакатдаги бўлимлари ва бошқа интернет порталларга мурожаат қилган. Унда, Тайланд монархиясини таҳқирловчи 120та саҳифа ва аккаунтни тўсиб қўйиш талаб қилинган, деб ёзмоқда Bangkok Post.\nТўсиб қўйилиши керак бўлган сайтлар ва манзиллар рўйхати интернет-портал операторларига ва "мессенжер"ларга 18 октябрда кун мобайнида тақдим этилади, - дея Миллий комиссия бош котиби Такхон Тантхасит сўзларини келтиради газета.\nМиллий Комиссия бундан аввал ҳам шу каби талаб билан чиққан эди. Бироқ, обрўли халқаро порталлар ва ижтимоий тармоқлар операторлари, ўзларининг бош қароргоҳлари Тайланд ташқарисида эканини важ қилиб, ҳамкорлик қилишдан бош тортганди.\nМамлакат қонунчилигига кўра, қирол ва унинг оиласини ҳақоратлаш 15 йиллик қамоқ жазосига сабаб бўлиши мумкин.\nТайланд ижтимоий тармоқлар қирол таҳқирлаш


Сарсонликнинг 20 йили – ҳазорасплик ночорлар қиссаси – Дарё уз Янгиликлар\nГлавная / Жамият / Сарсонликнинг 20 йили – ҳазорасплик ночорлар қиссаси\nAkbar 03.01.2019\tЖамият Comments Off on Сарсонликнинг 20 йили – ҳазорасплик ночорлар қиссаси 51 Показы\nИкки ўғлимни оилали, бола-чақали бўлишини истайман, бироқ шароит имкон бермайди. Бир пайтлар каттасини уйлантирган эдим, аммо, келин бу шароитга чидамай, кетиб қолди», – деди Шукуржон Тиллаева.\n«Бозорда аравакашлик қиламан, шуни орқасидан кун кўрамиз. Топган-тутганимдан орттириб, онамнинг дорисига, даволанишига сарфлайман. Жуда ҳам оғир шароитда яшаяпмиз. Укам ишга чиқолмайди, чунки онамга қараб ўтириши керак, инсульт бўлганидан кейин, у парваришга муҳтож бўлиб қолган», – деди Рашид.\n1 хонали ва даҳлизли уйда ўғлим ва қизимни катта қилдим. Келин ҳам олган эдим, аммо у шароит оғирлиги туфайли, кетиб қолди. Бундай аҳволда ким ҳам яшашни истарди дейсиз… Ўғлим Россияда ишлаб, уйга пул юбориб турарди, аммо депортация бўлгач, уч йил сарсон бўлди», – деди Саломат Мадаминова.\nУй-жойга жуда муҳтожмиз, биз ҳам одамларга ўхшаб яхши яшашни истаймиз. Бу масалада арзонлаштирилган уй-жойларни олиш учун Ҳазорасп туман ҳокимлигига ариза берган эдим. Комиссия хулосасини билиш учун борсам, мен берган ариза йўқолиб қолганини айтишди. Ҳафсалам пир бўлиб қайтиб келдим», – деди Фурқат Рўзметов.\n«Ҳазорасп тумани ҳокимлигининг бу оилаларнинг аҳволидан хабари бор. Биз уларнинг яшаш шароитини ўргандик. У ерда 11та оила яшамоқда, шулардан 3таси уй-жойга муҳтож экани аниқланди. Энди уларни Ҳазорасп тумани ва Питнак шаҳарчасидаги бўш объектлардан бирига кўчирмоқчимиз. Ҳозирда бу объектлар таъмирланяпти. Электр энергияси ва газ тармоғига уланганидан сўнг, бу оилаларни янги жойга кўчирамиз», – деди Зебинисо Каримова.\nШаҳарчада жуда катта улгуржи ва чакана бозорлар, юзлаб дўконлар бор – бу ер тижорат қайнаб турган жой. Ҳазорасп улгуржи бозорларида вилоятнинг барча шаҳар ва қишлоқларидан, ҳатто қўшни вилоятлардан келиб савдо қилишади. Агар бюджет маблағларининг танқислиги имкон бермаса, мулозимлар тадбиркорларни, бақувват ҳомийларни жалб қилиб, оилаларнинг ижтимоий аҳволини яхшилашга кўмак бериши, муаммонинг қандайдир бошқача ечимларини топиши мумкин эди. Савоб илинжида юрган, эҳтиёжмандларга ёрдам қўлини чўзишга ҳаракат қиладиган саховатгўй одамлар юртимизда йўқ эмас.\nПред. Tиббий суғурта тиббиётдаги коррупцияга чек қўядими?\nСледующая Вазирлар Маҳкамаси аъзоларини Олий Мажлис томонидан тасдиқлаш амалиётини жорий қилиш таклиф этилмоқда


Мактабларда аниқ фанлар бўйича амалий машғулотлар кўлами оширилади » Muzlik.uz - O‘zbekiston yangiliklari\nМактабларда аниқ фанлар бўйича амалий машғулотлар кўлами оширилади\nЎзбекистон президенти Шавкат Мирзиёев 2 март куни халқ таълими тизимидаги устувор вазифалар муҳокамасига бағишланган йиғилиш ўтказди, дея хабар қилди давлат раҳбари матбуот хизмати. Йиғилишда янги турдаги мактабларни барпо этиш, аввалгиларини босқичма-босқич замон талабларига мослаштириш, ўқитувчиларнинг малакасини ошириш масалалари муҳокама қилинди. Ҳозирги кунда 9 минг 942 та мактабнинг 2 минг 835 таси таъмирталаб. 5 минг 861 тасида ўқувчилар сони сиғимига нисбатан кўплиги сабабли дарслар 2 сменада ўтилмоқда. Жорий йилда 36 та янги мактаб қурилиб, 211 тасининг капитал таъмирланиши белгиланган. Қурилиш вазирлигига мактабларни замонавий архитектура ечимлари асосида, энергия тежовчи ва илғор технологияларни қўллаган ҳолда барпо этиш вазифаси қўйилди. "Газета.uz"да реклама Қайд этилишича, бугун мактаблардаги 683 та физика, 897 та кимё, 901 та биология хонасида ўқув лабораториялар йўқ. 7 минг 807 та физика, 7 минг 776 та кимё ва 7 минг 770 та биология хонасининг жиҳозлари эскирган. 62 мингта синф хонаси замонавий ва янги ўқув жиҳозлари билан таъминланмаган, 7 мингта компьютер етишмайди. Халқ таълими вазирлиги ҳамда Молия вазирлигига амалдаги жиҳозлаш ҳолатини танқидий ўрганиб, мактабларни замонавий лаборатория, компьютер техникаси, спорт анжомлари ва бошқа зарур воситалар билан жиҳозлаш бўйича топшириқ берилди. Аниқ фанларни ўқитишда амалий кўникмаларни шакллантириш ҳамда интерактив машғулотларга эътиборни кучайтириш кераклиги таъкидланди. Мамлакатда математика, кимё, физика ва биология дарсларининг 10 фоизигина амалий машғулотларга ажратилган. Ривожланган давлатларда бу кўрсаткич 30−50 фоизни ташкил этади. Шу боис Халқ таълими вазирлиги, Ахборот технологиялари ва коммуникацияларини ривожлантириш вазирлигига ўқув дастурларида рақамли технологиялардан кенг фойдаланиш, аниқ фанларда амалий машғулотлар кўламини ошириш вазифаси қўйилди. Йиғилишда педагог кадрларнинг билим ва малакасини ошириш масаласига ҳам алоҳида эътибор қаратилди. Ўтган йили аттестацияда иштирок этган қарийб 57 минг нафар ўқитувчидан 43 фоизи паст баҳо олгани, республика бўйича муаллимларнинг аттестация натижаларидаги ўртача кўрсаткичи 100 баллик баҳолаш тизимида 64 баллни ташкил қилгани айтиб ўтилди. Педагоглар малакасини ошириш тизимини такомиллаштириш, методик таъминотни янгича ташкил этиш бўйича кўрсатмалар берилди. Болаларни ёшлигидан маънан ва жисмонан етук шахс этиб тарбиялаш мақсадида мактабларни бадиий адабиётлар билан таъминлаш, айниқса, бошланғич синфларда мусиқа, тасвирий санъат ва жисмоний тарбия машғулотларига янги мазмун бериш муҳимлиги таъкидланди.\nЙил давомида қарийб 1300 МВт электр энергия қувватлари ишга туширилади\nХТВ тизимидаги 422 мингдан ортиқ педагогнинг 65 минг нафари ўрта махсус маълумотли — президент


Федерациялар Кубоги. Ўзбекистон Япония термасини мағлуб этди\n16:21 / 04.02.2016\nЎзбекистон терма жамоаси Осиё ва Океания минтақасидан Федерациялар Кубогига саралаш босқичи доирасида биринчи қарама-қаршиликни Японияга қарши ўтказди.\nТаиланднинг Хуахин шаҳрида ўтаётган ушбу босқичнинг дастлабки учрашувларида Сабина Шарипова ҳамда Нигина Абдураимова мос равишда Куруми Нара ва Нао Хибинони мағлубиятга учратиб, терма жамоага дастлабки икки очкони олиб келишди.\nЖуфтликлар баҳсида Оқгул Омонмуродова - Арина Фольц жуфтлиги Эри Ходзуми - Шуко Аояма дуэтига қарши баҳс олиб борди. Ушбу учрашувда Ўзбекистон вакилларига омад кулиб боқмади - 1:6, 0:6. Шу тариқа, Дмитрий Томашевич бошчилигидаги Ўзбекистон терма жамоаси 2:1 ҳисобида зафар қучди.\nБугун терма жамоа мезбонларга қарши баҳс олиб боради.


Жорий йилнинг 30 июль куни Минск шаҳрида Ўзбекистон-Беларусь ҳудудлараро форуми «Минтақалар ҳамкорлиги - давлатлараро муносабатларни ривожлантиришнинг муҳим омили» мавзуидаги ялпи мажлиси бўлиб ўтди. Мазкур ялпи мажлисда BMB TRADE GROUP компанияси Кузатув Кенгаши раиси Б.Маматқулов ҳам иштирок этди. Ушбу тадбирда асосий эътибор мамлакатларимиз ўртасида саноат кооперацияси, қишлоқ хўжалиги, озиқ-овқат саноати, таълим каби соҳалардаги ҳамкорликни янада кенгайтириш масалаларига қаратилди.\nКунниг иккинчи ярмида Беларусь давлат филармонияси концерт залида Ўзбекистон маданияти кунларининг тантанали очилиш маросими бўлди. Унда икки мамлакат маданияти ва санъати намояндалари, шоир ва ёзувчилар, кенг жамоатчилик, ёшлар қатнашди.


«Электрон парламент» тизими жорий этилади - zarnews.uz\nЎзбекистонда электрон парламент тизими жорий этилиши белгилаб олинди. Бу ҳақда «Ҳуқуқий ахборот» канали хабар берди.\nХабарда айтилишича, Президент фармони билан Ҳаракатлар стратегиясининг устувор йўналишлари бўйича амалга ошириладиган вазифалар, жорий этиладиган тартиб ва амалиётлар белгиланган. Жумладан, Давлат ва жамият қурилиши тизимини такомиллаштириш соҳасида:\n- Олий Мажлис Қонунчилик палатасида йил якунига кўра, қабул қилинган ҳар бир қонун халқ томонидан қандай баҳолангани ва унинг самарадорлик даражаси мониторинг қилинади;\n- 2020 йил 1 июлга қадар «Mening fikrim» веб-порталининг мобиль иловаси ишга туширилади.\nТеглар: Сенат Электрон парламент


ГИЁҲВАНДЛИК УМР ЗАВОЛИ — Zamaxshariy.uz\nИслом дини инсониятга берилган улуғ неъмат бу умрини авайлаб тўғри ўтказмоқлиги Қуръони Каримда ва муборак ҳадисларида бешта нарсани асраб авайлаб сақламоғимиз буюрилган: Инсоннинг диний эътиқоди, жони, моли, ақли ва наслини сақлаш буюрилган. Афсуски, ҳозирги кунда бутун ер юзи бўйлаб гиёҳвадлик балоси “Аср вабоси” сифатида кенг тарқалиб бормоқдаки, бу иллат санаб ўтилган беш нарсага зарар етказади:\nГиёҳвандлик шариат асосларига хилоф бўлгани сабабли инсоннинг имони ва динига путур етказади. Аллоҳ таоло Қуръони Каримда Расулуллоҳ Соллаллоҳу алайҳи васалламни сифатлаб шундай марҳамат қилади: “У (Пайғамбар) уларни яхшиликка буюради, ёмонликдан қайтаради ва уларга пок нарсаларни ҳалол қилиб, нопок нарсаларни ҳаром қилди. (Аъроф сураси, 157-оят)\nГиёҳвандлик инсоннинг жонига зарардир, ҳолбуки ҳар бир одам ўз вужудини, ҳаётини, соғлигини барча зарарли нарсалардансақлашга буюрилгандир. Маст қилувчи ичимликлар ва гиёҳванд моддалар нақадар зарарли эканлиги ҳеч кимга сир эмас, булар инсонни ҳалокатга олиб борувчи заҳардир.\nГиёҳвандлик инсоннинг мол-дунёсига ҳам зарардир, Аллоҳ берган мол-дунёсини ноўирн ерларга ишлатишдан ва беҳуда зое бўлишидан сақлаш ҳар бирмизнинг вазифамиздир. Қуръони Каримда: “Пок нарсани нопок нарсага алмаштирмангиз” (Нисо сураси 2-оят). Одам ўзи меҳнат қилиб пешона тери билан топилган ҳалол пулини ҳаром ичимлик ва гиёҳванд моддаларни сотиб олишга сарфласа, ушбу оятдаги буйруққаҳилоф иш тутган бўлади. Энг ачинарлиси шундаки, бу иллатга гирифтор бўлган кишилар, ўша заҳарни топиш учун ҳеч нарсани аямайди, бор мол-дунёсини, машинасини, уйини, ҳатто кийимини ҳам сотиб юборишлик даражасига етади.\nГиёҳвандлик инсоннинг ақлига зарар етказади. Аллоҳ таоло томонидан инсонга ато этилган энг улуғ неъматлардан бири ақлдир. У билан одамзод бошқа мавжудотлардан улуғ бўлади. Агарда ақли бўлмаса, ҳайвонотдан фарқи қолмайди, шунинг учун ҳам Аллоҳ таоло барча ҳукмларни ақлга ҳавола қилади. Инсон тўғри йўлда юриши учун у ўз ақлини муҳофаза қилишга мажбурдир, шу сабабдан ислом дини ақлнинг фаолиятига салбий таъсир этувчи ва уни тўсувчи ҳар қандай нарсани маън қилган. Ҳазрати Умар Розияллоҳу анху ҳалифалик даврида Расулуллоҳ Соллаллоҳу алайҳи васалламнинг минбарда туриб: “Ақлни тўсувчи нарса ҳамрдир” деб унинг ҳудудини белгилаб қўйганлар.\nАзизлар, маст қилувчи ичимликлар ақлни тўсгани учун ҳаром қилинган бўлса, гиёҳвандликнинг ҳаромлиги ундан оғирроқдир, яъни: “Уларда қалблар бор, (лекин) улар буни англамайдилар, уларда кўзлар бор (лекин) улар билан кўрма йдилар, уларда қулоқлар бор (лекин) улар билан эшитмайдилар, улар ҳайвон кабилардир, балки улар улар (янада) адашгандирлар, ана ўшалар ғофилдирлар.” (Аъроф сураси 179-оят)\nГиёҳвандлик ва шунга ўхшаш нарсалар инсоннинг наслига катта зарар етказади. Инсон ўз наслининг давомчилари бўлган авлодларига яхши сифатларни мерос қилиб қолдиришлари лозим. Гиёҳвандлар эса, ўз зурриётларини майиб-мажруҳ, ногирон, ақлан заиф, аҳлоқи бузуқ ҳолда дунёга келтиришларига сабабчи бўладилар.\nАллоҳ таоло барчаларимиз бу каби иллатлардан омонда сақласин.\nPrevious Post:ИҚТИСОДИЙ ЮТУҚЛАРИМИЗ – ЮРТ ФАРОВОНЛИГИДИР\nNext Post:ЭКСТРЕМИСТИК ТАШКИЛОТЛАР СОФ ИСЛОМ ҒОЯЛАРИНИ НОТЎҒРИ ТАЛҚИН ҚИЛИШИ


Kukaldosh.uz — KUKALDOSH.UZ\nМазҳабни тўғри тушиниш ва унинг заруратини англаб етмоқ учун мўмин-мусулмонлар аввало “Мазҳаб” калимасининг луғавий ва истилоҳий маъносини билган ҳолда, мазҳабнинг келиб чиқиш тарихини билиш керак бўлади.\nАзиз ва табаррук уламои киром-устозлар – қадрли ва қадрдон имом-хатиблар, мунис отинойилар!\nИслом динида фарзанд тарбияси ибодат даражасидаги амаллар қаторига киради. Шу сабабли донишманд ота-боболаримиз, оқила оналаримиз фарзанд тарбиясига алоҳида эътибор бериб келган.\n(Тоҳа, 114) Ҳар бир миллатнинг истиқболи маълум маънода билимдон ва маърифатли ёшлар қўлидадир. Илм-маърифатга, таълим-тарбияга эътибори юксак бўлган халқ фарзандлари эса маънан пок, руҳан соғлом бўлиб етишадилар. Бунинг исботини ҳадис ва ҳикматли фикрлардан ҳам билиб олишимиз мумкин. Пайғамбаримиз (с.а.в.) бир ҳадиси шарифларида шундай марҳамат қилган эканлар: «Илмга интилувчи-Аллоҳнинг меҳрига интилувчи. Илмга интилувчи ислом дини таянчи,\nҚадимдан солиҳ инсонлар фарзанд тарбиясига катта эътибор қаратишган. Чунки, миллатнинг тараққиёти ёки заволи ёшларнинг тарбиясига боғлиқ.\nБизнинг миллий ва диний қадрятларимиз кўрсатмасига биноан инсон тозалик, озодалик ва покизаликка алоҳида эътибор қаратиши лозим. Имом Муслим Абу Молик Ашъарийдан қилган ривоятда Расулуллоҳ соллаллоҳу алайҳи васаллам: “Поклик имоннинг ярмидир”, деганлар.\nИслом дини инсонларни илм олишга кенг тарғиб килади. Пайгамбаримиз саллаллоху алайхи васалламга нозил килинган дастлабки оятларда ўкишга буюрилишининг ўзи хам Ислом илму-маърифат дини эканининг ёрқин далилидир.\nБугунги кунда қатор мусулмон мамлакатларида ижтимоий барқарорлик ва уммат бирдамлигига “Ҳизбут таҳрир” ташкилоти томонидан рахна солинмоқда. Мазкур фирқа аъзолари Марказий Осиё, жумладан, республикамизда ҳам бузғунчи хатти-ҳаракатлар олиб бораётгани сабабли ушбу ташкилотнинг соф Ислом таълимотига зид ғоялари ва ноқонуний фаолияти ҳақида фуқароларимизда, айниқса, ёшларимизда холис тасаввурлар шакллантириш зарур ҳисобланади. “Ҳизбут таҳрир” партиясига 1950-йилларнинг бошида Фаластиндаги Шарқий\n"Кўкалдош" ўрта махсус ислом таълим муассасасида 6 сентябрь куни Республикамиз мустақиллигининг 30 йиллигини муносиб нишонлаш ҳамда 2021-2022 ўқув йили бошланиши муносабати билан “Янги Ўзбекистонда эркин ва фаровон яшайлик!” шиори остида байрам тадбири бўлиб ўтди.\nЖонажон Ватанимизнинг Мустақиллик байрами муносабати билан қилинаётган сарҳисоб барчамизни қувонтирмоқда. Айниқса, сўнгги йилларда янги Ўзбекистонда иқтисодиётни эркинлаштириш ва тадбиркорликни қўллаб-қувватлаш, сиёсий ҳуқуқ ва эркинликларни таъминлаш, демократия ва қонунийликни қарор топтириш,


Хитой ўзига нисбатан "Россия сценарийси" қўлланилишига қарши чоралар кўрмоқда - 27.05.2022, Sputnik Ўзбекистон\nХитой ўзига нисбатан "Россия сценарийси" қўлланилишига қарши чоралар кўрмоқда\nХитой АҚШ томонидан Россияга сингари қаттиқ санкциялар босими остида қолишдан хавотирда ва бундай сценарийга ҳозирдан тайёрланишни бошлаган. 27.05.2022, Sputnik Ўзбекистон\nТОШКЕНТ, 27 май — Sputnik. Россия халқаро заҳираларининг музлатилиши ва эҳтимолий мусодара қилиниши дунёдаги иккинчи йирик иқтисодиёт эгаси бўлган Хитойни ўз активларини ҳимоя қилиш ҳақида ўйлашга мажбур қилди, деб ёзмоқда РИА Новости колумнисти. Мамлакат ҳар қандай минтақавий можаро туфайли, хусусан, Тайвандан кейин АҚШ уларга қарши санкциялар қўллаши мумкинлигидан хавотирда. Хитой ўз заҳираларини [Россияники каби музлатиб қўйилмаслиги учун] сақлаб қолиш ниятида. Чунки мамлакатнинг уч триллион доллардан ортиқ пули хавф остида. Шунинг учун, Пекин долларга қарамлигини камайтириш мақсадида аста-секин бошқа давлатлар билан ҳисоб-китобларда Америка валютасидан фойдаланишдан воз кечмоқда.“Financial times” газетасининг ёзишича, Пекинда Марказий банк ва Молия вазирлиги вакиллари, шунингдек, ўнлаб маҳаллий ва халқаро банклар, жумладан HSBC раҳбарлари иштирокида фавқулодда йиғилиш бўлиб ўтган.Учрашувда минтақадаги вазият кескинлашган тақдирда захираларни муҳофаза қилиш масаласи, жумладан, Тайвань билан боғлиқ вазиятнинг кескинлашуви эҳтимоли ҳам муҳокама қилинган. Чунки Хитойга киритилиши мумкин бўлган санкцияларнинг сабабларидан бири Тайвандаги ҳарбий амалиётдир.Доллардан воз кечишЭкспертларнинг айтишича, Пекин долларга қарамликни камайтиришга интилишда давом этади.ХХР банк тизими маблағларни музлатиш ёки SWIFT’дан узишга тайёр эмас. Шу сабабли Хитойлик экспертларнинг асосий тавсиялари қуйидагилардан иборат:Маълумот учун, сўнгги 20 йилда Хитой олтин-валюта заҳиралари таркибида долларнинг улуши 1/4 қисмга камайиб айни дамда 56%ни ташкил қилмоқда. Олтин улуши эса 3 баравар ўсиб - 2 минг тоннани ташкил қилмоқда. АҚШ ҳукумати қимматли қоғозларида сақланаётган заҳиралар - 1 триллиондан ортиқ, лекин Хитой уларни босқичма-босқич сотмоқда. Марй ойининг ўзида Пекин 15,2 миллиард долларлик облигациялардан халос бўлган. Апрелда эса, дастлабки маълумотларга кўра бундан бир неча баробар кўп. "Бир вақтининг ўзида, Америка Хитойга нисбатан Россияга бўлгани каби санкциялар қўллаши эҳтимоли ошади. Бунинг учун керак бўлганда улар бирор баҳона излаб топишади: Хитой компаниялари Россия бозорини тарк этмаганидан бошлаб Москвага ёрдам беришгача", - дейди молиявий таҳлилчи, Артем Звездин. Икки ёқлама зарба Бошқа гуруҳ экспертлари хулосасига кўра, АҚШ Хитой заҳраларига тегмаслиги ҳам мумкин. Чунки бу халқаро бозорлар ва АҚШнинг ўзига улкан зарар етказиши мумкин. Бу ҳудди ядровий урушда икки қудратли давлат бир-бирини йўқ қилгандек натижа бериши мумкин, деб ҳисоблайди иқтисодчи Пётр Заборцев. Унинг фикрича Вашингтон ҳам Пекин кучли қарама-қаршилик қилишаётган бўлса ҳам ўзаро тўқнашувга ҳозирча тайёр эмас. Британиянинг The Guardian нашрига кўра, Хитой ҳукумати Россия сценарийси бўйича санкциялар қўлланилган тақдирда иқтисодда қандай жараёнлар содир бўлиши мумкинлигини аниқлаш учун стресс-тестлар ўтказишни бошлаган.\nхитой, ақш, доллар, иқтисодий уруш, санкциялар\nХитой АҚШ томонидан Россияга сингари қаттиқ санкциялар босими остида қолишдан хавотирда ва бундай сценарийга ҳозирдан тайёрланишни бошлаган.\nТОШКЕНТ, 27 май — Sputnik. Россия халқаро заҳираларининг музлатилиши ва эҳтимолий мусодара қилиниши дунёдаги иккинчи йирик иқтисодиёт эгаси бўлган Хитойни ўз активларини ҳимоя қилиш ҳақида ўйлашга мажбур қилди, деб ёзмоқда РИА Новости колумнисти.\nМамлакат ҳар қандай минтақавий можаро туфайли, хусусан, Тайвандан кейин АҚШ уларга қарши санкциялар қўллаши мумкинлигидан хавотирда.\nХитой ўз заҳираларини [Россияники каби музлатиб қўйилмаслиги учун] сақлаб қолиш ниятида. Чунки мамлакатнинг уч триллион доллардан ортиқ пули хавф остида. Шунинг учун, Пекин долларга қарамлигини камайтириш мақсадида аста-секин бошқа давлатлар билан ҳисоб-китобларда Америка валютасидан фойдаланишдан воз кечмоқда.\nБундан ташқари мамлакат шошилинч равишда АҚШ давлат облигацияларини сотмоқчи, бу эса АҚШ ва жаҳон захира валютасига жиддий зарба беради.\n“Financial times” газетасининг ёзишича, Пекинда Марказий банк ва Молия вазирлиги вакиллари, шунингдек, ўнлаб маҳаллий ва халқаро банклар, жумладан HSBC раҳбарлари иштирокида фавқулодда йиғилиш бўлиб ўтган.\nУчрашувда минтақадаги вазият кескинлашган тақдирда захираларни муҳофаза қилиш масаласи, жумладан, Тайвань билан боғлиқ вазиятнинг кескинлашуви эҳтимоли ҳам муҳокама қилинган. Чунки Хитойга киритилиши мумкин бўлган санкцияларнинг сабабларидан бири Тайвандаги ҳарбий амалиётдир.\nЭкспертларнинг айтишича, Пекин долларга қарамликни камайтиришга интилишда давом этади.\n“Агар Пекин оролга бостириб кирса, бўлиниш Россияникига қараганда анча жиддийроқ бўлади, чунки Хитойнинг иқтисодий ҳолати бутун дунёга таъсир қилади”, дейилади хабарда.\nХХР банк тизими маблағларни музлатиш ёки SWIFT’дан узишга тайёр эмас. Шу сабабли Хитойлик экспертларнинг асосий тавсиялари қуйидагилардан иборат:\nдоллардаги активларни диверсификация қилиш;\nюаннинг халқаро тан олинишини тезлаштириш;\nтрансчегаравий тўловларда рақамли юандан фойдаланишни фаоллаштириш;\nдолларнинг молиявий гегемонлигини йўқ қилишга уриниш.\nХусусан, Ар-Риёд Пекинга нефть учун миллий валютада тўлаш имконини берса, Саудия Арабистони билан келишув жаҳон захираларидаги юан улушини оширади.\nМаълумот учун, сўнгги 20 йилда Хитой олтин-валюта заҳиралари таркибида долларнинг улуши 1/4 қисмга камайиб айни дамда 56%ни ташкил қилмоқда. Олтин улуши эса 3 баравар ўсиб - 2 минг тоннани ташкил қилмоқда.\nАҚШ ҳукумати қимматли қоғозларида сақланаётган заҳиралар - 1 триллиондан ортиқ, лекин Хитой уларни босқичма-босқич сотмоқда. Марй ойининг ўзида Пекин 15,2 миллиард долларлик облигациялардан халос бўлган. Апрелда эса, дастлабки маълумотларга кўра бундан бир неча баробар кўп.\nЭкспертлар айтишига кўра, блокировка эҳтимоли мавжудлиги туфайли Хитой ўз заҳираларида АҚШ доллари ва қимматли қоғозларидан воз кечишда давом этади. Бу албатта АҚШ қимматли қоғозлар бозори учун ҳеч қандай яхшилик олиб келмайди.\n"Бир вақтининг ўзида, Америка Хитойга нисбатан Россияга бўлгани каби санкциялар қўллаши эҳтимоли ошади. Бунинг учун керак бўлганда улар бирор баҳона излаб топишади: Хитой компаниялари Россия бозорини тарк этмаганидан бошлаб Москвага ёрдам беришгача", - дейди молиявий таҳлилчи, Артем Звездин.\nИкки ёқлама зарба\nБошқа гуруҳ экспертлари хулосасига кўра, АҚШ Хитой заҳраларига тегмаслиги ҳам мумкин. Чунки бу халқаро бозорлар ва АҚШнинг ўзига улкан зарар етказиши мумкин. Бу ҳудди ядровий урушда икки қудратли давлат бир-бирини йўқ қилгандек натижа бериши мумкин, деб ҳисоблайди иқтисодчи Пётр Заборцев.\n"Бу товар бозорларда улкан дефицитига олиб келиши мумкин. АҚШ савдо баланси эса аллақачон - 860 миллиард долларга етган. Хитой учун эса - ўнлаб йиллар давомида қурилган иқтисоднинг барбод бўлишини англатади. Ахир уларнинг саноати асосан АҚШ боозорига мослашган", - дейди иқтисодчи.\nУнинг фикрича Вашингтон ҳам Пекин кучли қарама-қаршилик қилишаётган бўлса ҳам ўзаро тўқнашувга ҳозирча тайёр эмас.\nБританиянинг The Guardian нашрига кўра, Хитой ҳукумати Россия сценарийси бўйича санкциялар қўлланилган тақдирда иқтисодда қандай жараёнлар содир бўлиши мумкинлигини аниқлаш учун стресс-тестлар ўтказишни бошлаган.\nЛекин хитойнинг қўлида яна бир кучли кзир бор - у АҚШ облигацияларига эга бўлган иккинчи йирик давлат. Агар Хитой уларни бир зумда сотиб юборишга қарор қилса - АҚШ доллар курси ва қимматли қоғозлар курси қулаши муқаррар.


Ўзбекистонда намунавий уйлар қурилган, лекин инфратузилма яхши ривожланмаган қишлоқлар ҳали ҳам топилади.\nАзимовга кўра, маҳалла ҳудудида қишлоқ врачлик пункти савдо ва маиший хизмат кўрсатиш объектлари қуриш учун бундан 3 – 4 йил илгари ажратиб қўйилган бир гектар ер намунавий уйлар қуриш учун ажратиб берилган.\nХатда айтилишича, тоқчиликлар намунавий уйлар қурилишига қарши эмас, лекин бу уйлар учун ер бошқа жойдан ажратилса яхши бўлар эди.\nАжратиб қўйилган бир гектарлик майдонга эса, аввалдан режалаштирилган объектлар қурилиши керак.\nБиз Мамиржон Азимов билан боғланиб, у кишига бир неча савол бердик.\n- 7000 аҳоли яшайдиган бир маҳаллада қишлоқ врачлик пункти, болалар боғчаси, маҳалла идораси, алоқа бўлими – шулар учун жой ажратиб қўйдирилсин деган мақсадда биз илтимос қилаяпмиз президентга ëзган хатимизда.\nОзодлик: Сизлар Тоқчилик маҳалласидаги қарийб бир гектар ерни тиббий пункт учун ва ҳоказолар учун сақлаб қолмоқчисизлар ва шу мақсадда президентга хат ëздинглар.\n- Асосий мақсадимиз мана шу.\nОзодлик: Энди сиз ўзингиз тасаввур қилиб кўринг. 30 миллион киши яшайдиган мамлакатнинг президенти Тоқчилик маҳалласидаги бир гектарга етиб етмаган ерни сақлаб қолиш масаласи билан шуғулланадими? Нимага бирданига президентга ëзвординглар?\n- Мен бу масалада туман ҳокимига кирдим биринчи навбатда. Бунинг асосий бошланғичи мана шу бир ой ичида шуғулланиб келаëтганимиз фуқаролар йиғини раисига кириб айтдим мана шу нарсани. “Сен шу маҳалланинг фуқаросисан. Туман ҳокимига тушунтиргин мана шуни. Шу бир гектар ерни сақлаб туриб мана шу нарсаларни қурайлик. 15-20 йилдан кейинги авлога ҳамма нарса керак бўлади. Аҳоли ўсиб бораяпти йилдан йилга” деб тушунтирдим фуқаролар йиғини раисига. У бориб туман ҳокимига айтишни хоҳламадими, кейин ўзим тўғри туман ҳокимига кирдим. 21 январ куни вилоят ҳокимига хат чиқаргандик шу мазмунда. Ижобий жавоб бўлавермагандан кейин биз президентга жўнатдик хатни.\nОзодлик: Президентнинг номига кетдими бу хат кетмадими?\n- Хат кетган, деди Мамиржон Азимов.\nМамиржон Азимовнинг фикрича, 7 минг киши яшайдиган Тоқчилик маҳалласи аҳли эҳтиёжлари учун сув билан ҳаводай зарур бўлган қишлоқ врачлик пункти ва бошқа шунга ўхшаш объектларни қуриш учун бир неча йил аввал ажратиб қўйилган бир гектарли майдонни сақлаб қолишга ҳали ҳам кеч эмас.


Bosh sahifa / Yangiliklar / Пешкўда саноат парки ташкил этилади\nПешкўда саноат парки ташкил этилади\nМамлакатимизда, шу жумладан, Бухорода Хитой капитали иштирокидаги қўшма корхоналар фаолият кўрсатмоқда. Ўзаро ишонч ва икки томонлама манфаатга асосланган ҳамкорлик йилдан йилга мустаҳкамланиб бормоқда. Натижада Хитой Ўзбекистон иқтисодиётига энг кўп инвестиция киритаётган давлатлардан бирига айланмоқда. Пешкў туманида Пекин шаҳри “International Think Tank Team” институти етакчи олимлари, шунингдек, тадқиқотчиларидан иборат делегация аъзолари ва туман мутасаддилари иштирокида кечган мулоқотда дастлаб ана шулар ҳақида сўз борди.\nИқтисодий ҳамкорликни янада ривожлантириш, тўғридан тўғри инвестицияларни жалб қилиш, бу борада юзага келиши мумкин бўлган муаммоли ҳолатларни ҳал этиш масалалари атрофлича муҳокама қилинди.\nМеҳмонлар Пешкў туманининг макроиқтисодий кўрсаткичлари билан яқиндан таништирилди. Шундан келиб чиқиб, делегация вакиллари мазкур ҳудудда умумий қиймати 20 миллион АҚШ доллари, йиллик қуввати эса 2 миллион жуфт оёқ кийим ишлаб чиқаришга эга бўлган замонавий саноат паркини ташкил этиш таклифини билдиришди. Ўз ўрнида туман ҳокими ҳудудда саноатни ривожлантириш, янги иш ўринлари яратишга кўмаклашувчи бундай лойиҳаларни қўллаб-қувватлашга тайёрлигини айтиб ўтди. Лойиҳа тўла қувват билан ишлайдиган бўлса, 3,5 минг та янги иш ўрни яратилади. Бу эса ҳудуддаги ижтимоий муаммоларни ҳал қилишда муҳим аҳамиятга эга. Куннинг иккинчи ярмида меҳмонлар вилоят ҳокими Ў.Барноев қабулида бўлишди.\nМеҳмонларга вилоятнинг сармоявий салоҳияти, тадбиркорлик субъектларининг ҳуқуқлари, божхона ва солиқ имтиёзлари ҳақида атрофлича маълумотлар берилди. Учрашув давомида олимлар хитойлик етакчи ишлаб чиқарувчилар сармояларини Бухорога киритиш орқали манфаатли ҳамкорликни янада ривожлантириш юзасидан ўз режалари билан ўртоқлашишди. Ишчанлик муҳитида ўтган учрашувда хорижда ва Ўзбекистонда иқтисодий фаолият юритиш борасидаги қонунчилик асослари ва амалий шароитлар тўғрисида ҳам сўз борди.\nТомонлар ўзларини қизиқтирган масалалар юзасидан фикр алмашдилар. Делегация вакиллари ташриф давомида “Бухоро-Агро” эркин иқтисодий зонаси фаолияти билан яқиндан таништирилди.\nOrqaga Chop Etish 241 | 11-05-2019


Месси 50 млн евролик маошни рад қилган\n5 декабрь, 2017, 15:53\n“Барселона” клуби ва Аргентина терма жамоаси ҳужумчиси Лионель Месси “Манчестер Ситидан тушган таклифни рад қилган. Marca нашри тарқатган хабарга кўра, инглиз клуби аргентиналик футболчига шартнома таклиф қилган, аммо бу рад этилган. Манбанинг ёзишича, “Манчестер Сити” Месси учун 100 миллион евро беришга тайёр эканликларини маълум қилган. Шунингдек, футболчининг йиллик маошини 50 миллион еврога этиб белгилаган.\nЭсалтиб ўтамиз, Месси ноябрда “Барселона” билан шартномасини узайтирган ва жаҳоннинг энг кўп маош олувчи футболчисига айланган эди. Ушбу шартномага биноан 30 ёшли ўйинчининг йиллик маоши 30 миллион евро, бонуслар билан эса – 43 миллионни ташкил қилади. Унинг нархи эса, 700 миллион евро қилиб қайд этилган.


ЎзА - Осиё от спорти федерацияси вакиллари Ўзбекистонда\n04.09.2017 15:47 Чоп этиш версияси\nУчрашувда мамлакатимизда спортни ва Олимпия ҳаракатини изчил ривожлантиришга қаратилаётган улкан эътибор ва ғамхўрлик юксак самаралар бераётгани алоҳида таъкидланди. Жумладан, от спорти ҳам юртимизда жадал оммалашмоқда. Йилқичилик ва от спортининг моддий-техник базасини мустаҳкамлаш, янги авлод чавандозларини тайёрлаш ва тарбиялаш, миллий от спортининг халқаро довруғини ошириш, аҳолининг кенг қатламлари, айниқса, ёшлар ўртасида от спортини фаол тарғибот қилиш ва оммалаштириш борасида қатор ишлар амалга оширилмоқда.\n– Ўзбекистонда спортни изчил ривожлантириш, жумладан, от спортига катта эътибор қаратилаётгани эътиборга моликдир, – деди Ҳамад Бин Абдулраҳмон Ал Аттия. – Мамлакатингизда от спортини ҳар томонлама тараққий эттириш борасида амалга оширилаётган кенг кўламли ислоҳотлар хусусида батафсил маълумот олиш имконига эга бўлдик. Осиё от спорти федерацияси ва Ўзбекистон йилқичилик ва от спорти федерацияси ўртасидаги ҳамкорликни янада мустаҳкамлаш минтақада мазкур спорт турини янада ривожлантиришга хизмат қилишига ишонаман.\nЎзбекистон йилқичилик ва от спорти федерацияси томонидан мазкур спорт турининг моддий-техник базасини мустаҳкамлашга қаратилаётган эътибор юртимизда зотдор отларни етиштириш ва парваришлаш, от спорти тузилмаларини зарур восита ва анжомлар билан таъминлаш, жойларда замонавий мактаблар фаолиятини янада кучайтириш, ёш чавандозлар билан тизимли машғулотлар олиб бориш, тажрибали чавандозларнинг халқаро мусобақаларда муносиб иштирок этишига эришиш, нуфузли мусобақаларни халқаро талабларга мувофиқ ташкил этишга хизмат қилмоқда. Мунтазам ташкил этилаётган чемпионат ва биринчиликлар ёш спортчиларнинг тажриба ва маҳоратини оширишга хизмат қилаётир.\nУчрашувда Осиё от спорти федерацияси ҳамда Ўзбекистон йилқичилик ва от спорти федерацияси ўртасидаги ўзаро ҳамкорликни янада ривожлантириш истиқболлари юзасидан фикр алмашилди.\nОсиё от спорти федерацияси делегацияси аъзолари пойтахтимиздаги Ҳазрати Имом (Хастимом) мажмуасини зиёрат қилди. Шунингдек, меҳмонлар "Марказий ипподром" от спорти базаси, "Babos" от спорти клуби фаолияти билан танишади ҳамда Самарқанд шаҳрига боради.


Китоб ўқимаган одам… — Янгиликлар — Миллий тикланиш\nКитоб ўқимаган одам…\nУни болалагиданоқ биламан. Ҳамқишлоқмиз. Олий даргоҳни тугаллаб, мутахассислиги бўйича ҳеч қанча ишламай хорижни ихтиёр этди. Амал-тақал қилиб ўша ёқларга ишга кетди. Узоқ йиллар ўзга юртларда ишлади. Вақти соати келиб, яна юртга қайтди. Ахир кўздан нур, белдан қувват кетгандан сўнг ўз юртингдан бошқа қаерга ҳам сиғасан?\nАна шу қадрдонимиз хориждан қайтганидан сўнг биз каби эски таниш-билишларини уйига чорлади. Омонлашиб, одатий ҳол-аҳвол сўрашганимиздан сўнг у хориж таассуротларини сўзлай туриб, у ёқда топганларига бу ерда қурган уйлари-ю, олган машиналари ҳақида роса “нутқ ирод қилди”.\nСуҳбат асносида эътибор берганим у бирон марта бўлса-да уй, оила, фарзандлар таълим-тарбияси, уларнинг маънавияти ҳақида лом-мим демади. Мен эса ундан бу ҳашаматли уйда нечта китоб борлиги, умуман охирги марта фарзандларига қачон китоб олиб берганлиги, шахсан ўзи охирги маротаба қандай китоб ўқиганлиги ҳақида сўрадим.\nКутилмаганда даврага шундай сукунат чўкдики, ўзим билиб-билмай бу саволни умумдаврага бериб қўйганлигимни кечроқ англадим. Ишонасизми, ўша пулдор қадрдонимиз тугул даврада ўтирганларнинг биронтаси ҳам ўз боласига қачон китоб олиб берганлигини эслай олмади… Биласизми, китоб ўқимаган одам фикрламайди. Тўғрими-нотўғрими ҳар бир ишда ўзини ҳақ ҳисоблайверади. Энг ёмони ўқимаган одамни ҳар қандай йўлга осонгина бошлаш мумкин.\nОми одам ҳар қандай қопқонга тушаверади. Бу эса баъзи қаричи узун, нияти бузуқ нобакорларга жуда қўл келади. Оловни ўша оми соддалар қўли билан ёқиб, чўғини ҳам уларга ушлатиб қўядиганлар бундан зўр фойдаланишади. Хориждами, ўзимиздами ишлаб пул топганлар, топаётганлар қаддини урсин. Топгани яхши кунларига буюрсин.\nЛекин… лекин ўша яхши кунлар кўп ва мўл бўлиши учун аввало ота-она қўлига китоб олиши, сўнгра боласига китоб олиб бериши шарт!\nАхир китоб ўқиган бола дунёга зийрак боқади, мустақил фикрлайди, бировларнинг етовига юриб кетавермайди.\nЎзМТДП Сирдарё вилоят кенгаши раиси Норбобо Соатовнинг фикрларини журналист Абдуғаффор ОМОНБОЕВ оққа кўчирди


01 июн 2020, Тошкент вақти: 22:13\nСенатор Арипова ўз вақтида орден билан тақдирланган\nЎзбекистон Олий Мажлиси Сенати 24 август куни бўлиб ўтган 11-ялпи йиғилишда «Болаларнинг соғлиғига зарар етказувчи ахборотдан уларни ҳимоя қилиш тўғрисида"ги қонунни маъқуллади. Бу қонун муҳокамасида сўзга чиққан сенатор¸ Термиз шаҳар 4-ихтисослаштирилган умумтаълим мактаб-интернати директори Шоҳида Арипова «зарарли» ахборотнинг катталарга салбий таъсири борасида ҳам қонун зарурлигини айтди.\nСенат девонхонасида ишлашини айтган мутахассисга кўра, катталарни салбий ахборот ҳуружидан ҳимоя қилиш тўғрисидаги қонун лойиҳасини ишлаб чиқувчи ишчи гуруҳ тузилган.\nСенат девонхонаси мутахассисига кўра¸ ушбу ишчи гуруҳга Ахборот технологиялари ва коммуникацияларини ривожлантириш вазири вазифасини вақтинча бажарувчи Шерзод Шерматов раҳбар қилиб тайинланган.\nСуҳбатдошга кўра¸ ишчи гуруҳ белгиланган муддатларда қонун лойиҳасини тайëрлаб, Ўзбекистон ҳукумати Ягона порталида муҳокамага қўйилади. Сенат мутахассиига кўра, бу қонун Ўзбекистоннинг катта ëшдаги аҳолисини Ғарб оммавий маданиятининг салбий таъсирларидан сақлашни кўзда тутади.\nБолалар нимадан ҳимоя қилинди?\n24 август куни Сенат тасдиқлаган «Болаларнинг соғлиғига зарар етказувчи ахборотдан уларни ҳимоя қилиш тўғрисида"ги қонун билан болалар учун мўлжалланган ҳар қандай ахборот (китоб, фильм ва бошқа шу кабилар) 7, 12, 16 ва 18 ёшгача бўлган ёш тоифалари бўйича таснифлаш жорий этилди.\n"Миллатни шиша қалпоқ остида сақлаш"\nЎқитувчи сенаторнинг катта ëшдагиларни “салбий ахборотлардан” асраш ташаббусини тошкентлик врач психолог Инна Орлова Озодлик билан суҳбатда “Бу депутатлар миллатни шиша қалпоқ остида сақламоқчи”, дея танқид қилди.\n- Бу депутатлар билмайдики¸ айнан салбий ахборотлар кишиларда танқидий анализ қилиш каби тафаккурли инсонга энг ҳос энг муҳим ҳусусиятни шакллантиради. Катта ëшдагилар мумкин қадар кўпроқ салбий информа олса, руҳан соғлом бўлади. Мен буни врач сифатида айтаяпман,- деди врач.\nСуҳбатдош 24 август куни Сенат маъқуллаган “Болаларнинг соғлиғига зарар етказувчи ахборотдан уларни ҳимоя қилиш тўғрисида”ги қонунни ҳам танқид қилди.\n- Бу қонундан Оилавий қадриятларни инкор этадиган мазмундаги китобларни болалар ўқимаслиги керак, деган хулоса чиқади. Ўзбекистондаги болалар тўғрисидаги қонунга кўра, 18 ëшга тўлмаган ҳамма бола ҳисобланади. Можаро¸ салбий қаҳрамонлар силсиласидан таркиб топган жаҳон адабиëти классикасини 18 ëшдан катталар ўқисин дейиш мутлақо яхши оқибатларга олиб бормайди¸- дейди суҳбатдош.\nСенат маъқуллаган «Болалар соғлигига зарар етказувчи ахборотдан уларни ҳимоя қилиш тўғрисида»ги қонунга кўра, ўзбек болалари фақат "миллий мафкурага мос" ижобий қаҳрамонлар ҳақидаги китобларни ўқиши лозим. Сенат нашр қилиш ва тарқатиш тақиқланган аҳборот маҳсулотлари ва бадиий китоблар реестрини тузиш механизмини ҳам муҳокама қилган.\nТақдим қилинаëтган қоида асосида “Ўткан кунлар” романи устига ҳам 18+ ишораси қўйилиши мумкин.\nЎзбекистонлик психолог Шаҳноза Ҳалилова қонун қабул қилинишини маъқуллаган ҳолда¸ классик адабиëтларга¸ ҳусусан "Ўткан кунлар" романига 18 + ишораси қўйишда шошмаслик кераклигини айтади.\nҚонун қабул қилиниши ортидан мактаб дарсликларидан классик адабиëт асарларининг "бадарға қилиниши" оқибатлари ҳақида гапирган фоторассом Умида Аҳмедова ëшларни аҳборотдан асраш шамсияси остида “цензура” қилинаëтганига эътибор қаратди.\nРасмий матбуот¸ Ахборот технологиялари ва коммуникацияларини ривожлантириш вазири вазифасини вақтинча бажарувчи Шерзод Шерматовга иқтибосан “Бу қонун цензура” эмас, дея таъкидлади.\nРеспублика эксперт комиссияси тарафидан асарлари "миллий мафкурага зид", деб топилган фоторассом Умида Аҳмедова "Дўппи олиб кел деса, калла оладиган мулозимлар ўқувчилар ва катталар нима ўқишини белгилмасин", дея фикр билдирди.


ОТБ Ўзбекистонга 270 млн доллар ажратди | Qalampir.uz\nОТБ Ўзбекистонга 270 млн доллар ажратди\nЖамият\t03 Сентябрь 09:10 2233\nОсиё тараққиёт банки (ОТБ) жорий йилнинг 1 сентябрь куни Ўзбекистонга 274,2 миллион АҚШ доллари миқдорида кредит ажратишни маъқуллади. Бу ҳақда ОТБ сайтида хабар қилинди.\nПуллар мамлакатнинг ғарбий қисмидаги 240 км автомагистрални таъмирлаш ва миллий йўллар тармоғинининг муҳим нуқталарида хавфсизликни оширишга сарфланади.\n“Ўзбекистон денгизга чиқиш имкони йўқ давлат сифатида минтақавий ўзаро алоқадорликни ўзининг транспорт сиёсатининг асосий унсури этиб белгилаган. Бу лойиҳа мамлакатнинг Европа ва Жанубий-шарқий Осиё ўртасида минтақий транспорт ва логистика хаби сифатидаги имкониятини оширади”, дейди ОТБ катта мутахассиси Паван Карки.\nЛойиҳа доирасида Ғузор—Бухоро—Нукус—Бейнеу магистралининг Қорақалпоғистондаги 240 километрли участкаси икки полосали цемент-бетон йўлга айлантирилади. Қайд этилишича, мазкур йўл Ўзбекистондаги машина энг кўп юрадиган йўллардан бири ҳамда Марказий Осиё минтақавий иқтисодий ҳамкорлик (МОМИҲ) икки дастури коридорининг муҳим бир қисми ҳисобланади.\nУнинг таркибида асрнинг охирига келиб ҳарорат деярли 5ºС га кўтарилиши кутилаётган Қорақалпоғистоннинг қуруқ иқлими учун мос бўлган иқлим ўзгаришларига чидамлиликни таъминловчи элементлар ҳам бўлади. Бундан ташқари, лойиҳа доирасида аёллар учун алоҳида санитария иншоотлари жойлашган бешта дам олиш бекатлари, шунингдек бозор павильонлари қурилади, уларнинг 50 фоизи тадбиркор аёллар учун ажратилади.\n27 Ноябрь 12:23 45043\n28 Ноябрь 16:49 26512\n27 Ноябрь 11:00 26455\n27 Ноябрь 10:07 17327\n27 Ноябрь 21:38 15016


Муҳожирлар дарёси терс оқа бошлади « O'zbekiston ERK Demokratik Partiyasi\nМуҳожирлар дарёси терс оқа бошлади\n22 January 2016 - 19:32\n“Озодлик” радиосининг хабар беришича, Рус ва қозоқ нашрлари ўзбек ва тожик мигрантларининг ëппасига Россиядан чиқиб кетаëтгани ҳақида ëзмоқда. Айтилишича¸ Россия миграцион қонунларининг кескинлашгани¸ патент нархининг ошгани ва доллар курсининг кўтарилиб бораëтгани ўзбек муҳожирларини Россия меҳнат бозорини тарк этишга мажбурламоқда. Айни пайтда¸ айрим кузатувчилар бу жараëнни ëппасига қайтиш деб аташ нотўғри экани ва Ўзбекистондан Россияга қараб оммавий кўчиш бошланаëтганини айтмоқда.\nРоссиянинг “Независимая газета”си ва Қозоғистоннинг Tengrinews агентлиги 22 январь куни ўзбек ва тожик меҳнат муҳожирларининг Россиядан ëппасига чиқиб кетаëтганини долзарб жараëн сифатида тақдим этди.\nБу мақолаларга Россия Федерал миграция хизмати раҳбари Константин Ромодановскийнинг январь ойи бошида келтирган рақамлари асос бўлган.\nФМХ раҳбарига кўра¸ бугунга келиб Россияда расман қайддан ўтган ўзбек мигрантлари сони 1 миллион 800 мингни ташкил этади ва бу ўтган йилнинг айни шу даврига нисбатан 1 миллион ëки 18¸6 фозига камдир. Ромодановский шунингдек¸ Россияга келаëтган мигрантлар оқимининг ҳам 70 фоизга камайганини билдирди.\nБу камайишнинг биринчи галда Ўзбекистон ва Тожикистондан келаëтганлар сонида кўринаëтгани айтилмоқда.\nЖараëн сабабларига изоҳ берган Россия миграция расмийлари¸ мамлакатда миграция қонунчилигининг кескинлашгани¸ хусусан¸ Россия ҳудудининг нолегаллар учун ëпилганини айтмоқда.\nРомодановскийга кўра¸ 2015 йил охирига келиб¸ 1 миллион 800 минг одам Россия ҳудудига кириши тақиқланганлар рўйхатига киритилган.\nРублнинг қадрсизланиши ортидан мигрантлар даромадининг кескин қисқаргани¸ Россиядаги ҳаëтнинг қимматлашиб бораëтгани ҳам¸ рус ва қозоқ нашрлари таъкидича¸ ўзбек ва тожик мигрантларининг ëппасига Россиядан чиқиб кетишига сабаб бўлмоқда.\nРоссиядан чиқиш – мавсумий жараëн\nРоссиядаги ўзбекларнинг “Ватандош” жамияти етакчиси Усмон Баротов¸ ФМХ келтирган бу рақамларни эътироф этган ҳолда¸ ўзбек мигрантлари ëппасига кетмоқда деган фикрга қўшилмаслигини айтади:\n– Бу терминга қўшилмайман. Чунки ҳар йил ҳам сентябрдан то 31 декабрга қадар мавсумий кетиш бўлади. Ëппасига кетиш янги йилгача бўлиб бўлди. Ҳозир ФМС ҳисобича¸ 1 миллион 800 минг ўзбек мигранти қолган Россияда. Ҳар йил ҳам мавсумий иш қиладиганлар қайтиб¸ Россияда доимий иши борлар қоларди. Албатта¸ долларнинг кўтарилиши¸ патентнинг қимматлаши учун доимий қолувчилар сони бир неча юз мингга камайган бўлиши мумкин. Лекин бу жараëнни ëппасига чиқиб кетиш¸ дейиш нотўғри¸ дейди ўзбеклар жамоаси фаоли.\nУсмон Баротов таъкидича¸ Россияда рублнинг қадрсизланиб¸ муҳожир ҳаëтининг қимматлашаëтганига қарамай¸ миллионлаб ўзбекистонлик учун Россия ҳамон муқобили йўқ меҳнат ва имконият бозори бўлиб қолмоқда.\nШу боис Баротов¸ баҳорга келиб Россияга келаëтган ўзбекистонликлар сонининг яна ошишини тахмин қилади.\nЎзбек ва тожиклар Россияга оиласи билан кўчиб¸ муқимлашмоқда?\nРоссия матбуоти хабарларига кўра¸ меҳнат муҳожири сифатида ишлаш ва топганини долларга айлантириб ватанга юборишнинг тобора қимматлашиб бораëтгани ўзбек ва тожикларни Россия фуқаролигини олишга ундамоқда.\n“Независимая газета”га кўра¸ минтақадаги иқтисодий вазият ва террор муҳитининг ëмонлашаëтгани ортидан Россияга доимий яшаш учун бола-чақаси билан кўчиб келаëтган ўзбек ва тожиклар сони ошмоқда.\nБуни янги миграция тўлқини деб атаган экспертларга кўра¸ Москва ҳукуматининг ватандошларни кўчириш дастурига асосан Россияга бутунлай кўчиб келаëтган марказий осиëлик¸ хусусан¸ ўзбеклар сони кўпаймоқда. Ушбу давлат дастури рус тили ва маданиятини яхши билган¸ ўқиган¸ тажрибали собиқ СССР ҳудуди гражданларини Россияга кўчиришни мақсад қилган. Кўчиб келиш харажатлари¸ иш ва уй-жой топиш муаммосини ҳал қилишни давлат ўз зиммасига олган бу дастурга қизиқиш кўрсатганлар¸ рус матбуоти қайдича¸ўн мингларни ташкил этади ва бундайлар сони кун сайин ошмоқда.\nМосквадаги ўзбекларнинг “Ватандош” жамияти раҳбари Усмон Баротов¸ ватанга қайтиб¸ ишсизлик ва ҳақсизликка дучор бўлгандан кўра¸ ўзбекистонликларнинг Россияга муқим кўчиб келиши хайрлироқдир¸ деган фикрда:\n– Ватан албатта ватан. Лекин ҳозиргидек ноиложлик шароитида¸ Ўзбекистонга бориб диктаторлик тузумидан азоб чекиб¸ бола-чақасини боқолмай қолгандан кўра¸ Россияга кўчиб келишни таклиф қиламан. Бу ерга келса¸ Узоқ Шарқ¸ Сибир каби минтақаларда одам бошига бир гектардан ер беради. Беш кишилик оилага беш гектар ер дегани бу. Ўзбек меҳнаткаш халқ¸ бу ерда деҳқончилик қилиб¸ бойиб кетади. Бора-бора Россия ҳудудида иккинчи Ўзбекистон барпо қилади. Мен буни Россиядан миллионлаб одам Ўзбекистонга қайтиб¸ у ерда ишсизлик ва чорасизликдан тўполон чиқиб¸ қон тўкилиши олдини олиш мақсадида таклиф қилаяпман¸ дейди ўзбекистонлик фаол.\n22 январь куни Озодлик суҳбатлашган Анвар Россияда “қишлаш”га қолган ўзбекларнинг типик вакили. У на ишсизликдан қочиб келгани Ўзбекистонга қайтиши ва на топгани ўзини оқламай қолаëтган Россияда қолишини билолмай қолганини айтади:\n– Шундай бўлаверса¸ кетамиз деб ўтирибмиз. Яна икки-уч ой кутамиз. Ўзи ҳозир ҳам ишлашдан толк қолмади. Қайтиб нима иш қиламиз¸ буниям билмаймиз. Киракашлик қиламиз¸ дейди кўпчилик. Лекин киракаш ҳам кўпайган. Худо берган ризқимизни топиб ермиз¸ деб ўтирибмиз. Қоламан¸ деганлар ҳам кўп¸ дейди Анвар.\nРоссиядаги мигрантнинг қайтиши Ўзбекистонга керакми?\nЙиллар давомида на Россияда миллионлаб ўзбекистонликларнинг ҳеч бир ҳуқуқий ҳимоясиз меҳнат қилаëтгани¸ на уларнинг ватанига миллиардлаб доллар пул юбориш орқали мамлакатдаги иқтисодий-ижтимоий вазиятни барқарор ушлаб турганини эътироф этган Тошкент ҳукумати¸ кузатувчиларга кўра¸ уларнинг ëппасига Ўзбекистонга қайтишини истамайди.\nРоссия матбуоти ўзбек мигрантларининг ëппасига чиқиб кетаëтгани ҳақида ëзаëтган бир пайтда¸ шароит тақозоси билан Ўзбекистонга қайтишга мажбур қолаëтганлар ҳам¸ қўлида нобиометрик паспорт билан ватанига қайта олмаëтир.\nАксарияти эски паспорт эгалари экани айтилаëтган Россиядаги ўзбекистонлик муҳожирларни ватанга қайтиш деб аталган ҳужжатсиз Россиядан чиқармасликни сўраш ортидаги сабаблар бири ҳам¸ тахминларга кўра¸ айнан уларнинг Ўзбекистонга ëппасига қайтиши олдини олишдир.


Юрак касаллиги бор одамларга спиртли ичимликнинг таъсири ўрганилди\nCана : 31-12-2018 / Саломатлик / кўрилди: 167\nСент-Луиседаги Вашингтон университети олимлари 24 йил давомида спиртли ичимликнинг инсон саломатлигига таъсирини ўрганишди. Натижада улар юрак-қон томир касалликларидан азият чекувчи ва спиртли ичимликларни оз миқдорда истеъмол қилувчилар умуман ичмайдиган ва ичкиликка ружу қўйган одамларга нисбатан бир йил кўпроқ яшайди, деган хулосага келишди.\nОлимлар 6 минг нафар кекса америкаликнинг саломатлиги ҳақидаги маълумотларни таҳлил қилишди. Тадқиқот давомида иштирокчиларнинг бир қисмида енгил шаклидан тортиб оғир туригача бўлган юрак етишмовчилиги келиб чиққан.\nАлкогол истеъмол қилиш юрак касаллиги бор одамларга қандай таъсир қилишини аниқлаш мақсадида иштирокчилар уч гуруҳга бўлинди: спиртли ичимликларни умуман ичмайдиганлар, меъёрида ичадиганлар ва ичкиликка муккасидан кетганлар.\nОлимларнинг таъкидлашича, спиртли ичимликларнинг бундай таъсири сабаби ҳали батафсил ўрганилмаган. Бироқ вино ва пиво каби спиртли ичимликлар қон томирларини кенгайтириши ва қон босимини тушириши маълум.\n"Агар аввалдан спиртли ичимлик ичмайдиган бўлсангиз, яхшиси, ичишни бошламаганингиз маъқул”, – дейди тадқиқот муаллифларидан бири Дэвид Браун.\nАвгуст ойидаги яна бир халқаро олимлар гуруҳи "алкоголли ичимликларни "меъёри"да истеъмол қилиш соғлиқ учун зарарсиз" деган фикр хато экан, деган хулосани беришганди. dle 10.2 скачать , Быстрый торрент трекер КиноСвин рунета\nЮрак хуружи ва инсультга қарши самарали восита маълум бўлди\nЧойнинг кутилмаган фойдаси айтилди


Наргис Қосимова: ТАШЛАНДИҚ | Fayzbog.uz\nНаргис Қосимова: ТАШЛАНДИҚ\n05.01.2018 / Маъмурият /\nУнга молхона чироғининг хира нурида, қора латталар орасидан икки кўз тикилиб турарди.\n– Вой ўлмасам, бу бечора болани ким бу ерга ташлаб кетди экан-а?\nБола заиф овоз чиқарди. Совуқдан унинг лаблари кўкариб кетган, ҳолсизликдан йиғлашга ҳам мажоли йўқ эди. Салима челакдаги сутни ҳам унутиб, чақалоқни кўтарганича уйга югурди. Бу пайт қайнонаси бомдодни ўқиб бўлиб, ҳовлига чиқиш учун махсига калишини кия олмай қийналаётган эди.\n–Эна, кимдир молхонага чақалоқ ташлаб кетибди.\nРавшанак момо тинмай ёшланадиган кўзларини енгининг учи билан артиб, келинига ажабланиб қаради. Сўнг унинг қўлидаги чақалоққа кўзи тушиб, айвон устунига суянди.\n–Қайси қўли сингур бундай қилган экан-а? Боланинг уволи тутишидан қўрқишмайдиям-а.\n– Қорни жуда очга ўхшайди. Ўлиб қолмасайди, деб қўрқаяпман. Кечаси ташлаб кетишибди. Бола бечора жуда ҳам совқотган.\nСалима болани қайнонасининг қўлига тутқазиб югурганича ичкаридан жун рўмол, ўзининг эски сатин кўйлагини олиб чиқди. Бола ўралган латта –қора аёллар юбкасини четга улоқтирди. Уни авайлаб ўрагач, челакдаги сут ёдига тушиб, сутни пиширгани ошхонага югурди. Сутни ютоқиб ичган чақалоқ бир зумда пишиллаб ухлаб қолди.\nШу куниёқ ташландиқ бола ҳақидаги хабар бутун қишлоққа тарқалди. Қишлоқ посбони Юнус қора Равшанак момо ҳовлисида баённома тузишга киришди.\n–Хўш, болани Тошкентдаги “Гўдаклар уйига” топширасизлар, унгача эса Қутби дўхтирга кўрсатиш керак. Яна бирор касали бўлмасин, — деди у охирида қоғозга алланималар ёзгач. – Момо, мана бу ерга имзо чекинг.\nКечқурун Салима эри билан маслаҳатлашиб, чақалоқни асраб олишга келишишди. Бунда Равшанак момонинг ҳиссаси катта бўлди.\n– Худонинг сизга кўрсатган марҳамати бу, болаларим. Келин уч йилдан бери фарзанд кўрмайди, худо хоҳласа чақалоққа меҳр берсангизлар, албатта фарзандли бўласизлар…\nОнасидан Равшанак момонинг келини молхонадан чақалоқ топиб олганлигини эшитган Ойшанинг ранглари оқарди. Хамир қораётган онаси қизининг бехол устунга суянганини кўриб, чарчоққа йўйди. Тинмай бўлиб ўтган воқеа ҳақида гапирар экан, қизи уни эшитмаётганини сезмасди ҳам. Ойша бўлса, сутга тўлган кўкракларидаги оғриқни ҳам унутиб, бир нуқтага тикилганича қотиб қолган, кўз олдидан ўша машъум кеча кетмас, қулоғида яна бир бор Султоналининг эҳтирос билан шивирлаган сўзлари янграгандай бўларди.\nСултонали Ойшани анчадан бери кўз остига олиб қўйганди. Коллежни тугатиб, дипломни қўлга олгач, отаси уни Душан фермерга ҳисобчи қилиб ишга жойлаштириб қўйди. Аммо орадан етти ой ўтар-ўтмас бу иш ҳалоллик, аниқлик ва тўғриликни талаб этишини сезган Султонали ўз аризасига кўра ишдан бўшади. Тўғрироғи, Душан фермер фермер хўжалигининг ярим йиллик молиявий ҳисоботидаги чалкашликларни кўриб, юрак хуружига учрашига оз қолди ва Султоналини ишдан ҳайдади. Бу орада 9-синфни битириб, тумандаги ягона коллежга ҳужжат топширган Ойша, ҳар куни иккита дугонаси билан Душан фермернинг даласига чопиққа чиқарди. Хўжалик идораси олдидан ўтган қизларнинг шўх кулгуси Султоналининг юрагини ханжар мисол тиларди. Ниҳоят юрак ютиб, кун қорайгач даладан қайтаётган қизларнинг йўлини тўсган Султонали Ойшани четга имлади.\nШу-шу улар тез-тез далани ёзги гармселдан тўсадиган тутзорда учрашадиган бўлдилар. Йигитнинг бақувват қўллари қизнинг нозик белини қучганида, Ойшанинг баданида титроқ турар, ҳар гал Султонали қатъийроқ ҳаракат қилишга чоғланганида қиз чап бериб, ўзини олиб қочар эди.\n– Нега менга ишонмайсан, ахир ман сени жонимдан ҳам ортиқ кўраман. Хоҳласанг, эртагаёқ уйингга совчи юбораман. Фақат мендан ўзингни олиб қочмагин. Нима фарқи бор, бу нарса тўйдан олдин бўлдими ёки кейин. Барибир энди сен меникисан.\nДеярли ҳар куни қайтариладиган бу сўзларга Ойша ишонди, аммо…\nКундан кунга кўнгил айниши, ўзини ҳолсиз сезиши қизнинг юрагида ваҳима уйғотди. Онасининг илмоқли саволига дугонасиникида сал «айниган ҳасип еганлигини» айтиб, зўрға қутилди. Аммо ичини кемираётган дардга чидай олмай, онасини кўргани келган катта опасига ёрилди.\nГалдаги учрашувда у ҳомиладорлиги ҳақида Султоналига айтиши билан, йигитнинг авзойи ўзгарди. Зарур иши борлиги ҳақида ғўлдираб, Ойша билан тезда хайрлашди. Қизнинг ҳар доимгидек кеч тушиши билан Султоналини тутзорда кутишлари бесамар кетди. Эртаси ҳам, индинига ҳам Султонали учрашувга чиқмади. Қишлоқда унинг шаҳарга ишлагани кетгани ҳақида гап тарқалди.\nОйша опасининг маслаҳати билан қорнини маҳкам рўмол билан танғб, ўзини тетик кўрсатишга ҳаракат қилиб юрди. Қишлоқдаги қиз-у жувон киядиган одми, кенг кўйлак ҳам Ойшанинг гуноҳини яширишга хизмат қиларди.Онаси қизидаги ўзгаришларни сезиб, бир неча бор дўхтирга олиб бормоқчи бўлганида, у оёқ тираб туриб олди.\nШу куни кечқурун боши оғриётганини баҳона қилган Ойша, кечки овқатни ҳам емай кўрпага ўраниб олди. Ҳомиласи 7 ойлик бўлган, яна икки ой шу азобни бошидан кечиришини ўйлаган сари қизнинг юрагини ваҳима босар, онаси ёки отаси билиб қолса, уни соғ қўйишмаслигини билиб, баттар эзиларди. Уйнинг чироқлари ўчиб, оила аъзоларнинг барчаси уйқуга кетгач, Ойша секин ўрнидан туриб ҳовлига чиқди. Тунги салқин шабада қизнинг юзи, бўйнига урилиб, баданини жунжиктирди. Ой нурида боғдаги дарахтларнинг сояси янада ваҳимали кўриниб, бойўғлининг совуқ овозидан чўчиб тушган қиз фикридан қайтиб, уй томон югурди. Аммо фош бўлиш олдидаги қўрқув унга янги куч бағишлади. Тез-тез юрганича пастқам молхонанинг томига чиқиб, ўзини ерга отди. Учинчи бор сакраганида қорнининг пастида кучли оғриқ сезиб, додлаб юбормаслик учун билагини тишлади. Туғилган бола жуда ҳам кичкина ва нимжон эди. Амаллаб болани уйдан олиб чиққан қора юбкасига ўраб, қишлоқнинг энг чеккасида жойлашган Равшанак момонинг уйига қараб йўл олди…\n…Чақалоққа берган бор меҳриданми ёхуд Равшанак момонинг дуолари ижобат бўлганиданми, орадан олти ой ўтар-ўтмас Салима ҳомиладор бўлди. Бир йўла икки фарзанднинг онаси бўлган бахтли келинчак лўппи юзлари қизарган, қоп-қора кўзлари доимо кулиб турувчи Элдоржонни кўтариб кўчага чиққанида, Ойшанинг юрак бағри эзилиб кетар, болани Салиманинг қўлидан олиб юз-кўзларини ютоқиб ўпар эди.\n–Турмушга чиқсангиз, худойим сизга ҳам ана шундай ўғил ато этади,– дерди Салима қизнинг кун ора болани кўришга келганидан ажабланиб. Ойша эса бошини эгганича тезда жувон билан хайрлашиб ортга қайтарди. Аммо Салима бурилиши билан ўзини баҳайбат чинорни панасига олиб, бола кўтарган бахтиёр аёлнинг орқасидан қараб қолар экан, юзини юваётган ёшларни сезмасди…\nИбрат Изоҳ қолдиринг\nКарим БАҲРИЕВ: «Пайпоғим йўқ, деманг — оёғи йўқ бор»\nТан олинмаган, машҳур Владимир Высоцкий\n«I am legend»: кинога сиғмаган ўлмас ғоя тўғрисида\nЭНГ ЯХШИ ЛИБОС – ҲАЁ\nКетга тепишнинг фойдаси (фантастик жанрдаги аччиқ истеҳзо)\nАкбар РУСТАМОВ: НОТИҚ (ҳажвия)\nГулнора НИШОНОВА: «Ҳақ олинур, берилмас...»


4 март, 2021, 22:12\nМухлисларда жамоага нисбатан ишонч уйғонди.\nНиҳоят, андижонлик ишқибозларнинг кўнгли таскин топяпти. Нимага дейсизми? Қишки йиғин бошланганидан бери маҳаллий мухлисларни фақат бир савол қийнаб келди: у ҳам бўлса, таркибдаги ўзгаришлар билан боғлиқ эди. Яхши савиядаги ўйинчилар нега олинмаяпти, қабилидаги гап-сўзлар анча муҳокамаларга сабаб бўлди. Бу борада ҳатто бош мураббийни танқид қилганлар ҳам учради. Аммо буни тўғри қабул қилиш керак. Негаки, ҳар қандай ишқибоз севимли жамоасига бефарқ эмас экан, албатта, бошқалардан қолишмаган ҳолда ўзининг ёқтирган клуби ҳам кучайишини истайди.\nБош мураббий Отабек Ғуломхўжаев бир неча sports.uz сайти орқали чиқиш қилиб, мухлисларни хавотирга тушмаслигини, янги мавсумда албатта натижа бўлиши ҳақида айтиб келди. Бунинг учун “Андижон”да барча имкониятлар бор. Энди бу кечаги “Андижон” эмас. Йиллар давомида турли муаммолар-у, қийинчиликлар билан курашиб келган жамоа бу йилдан янгича қиёфага киряпти.\nТан олиш лозим, қарздорлик билан боғлиқ масалалар туфайли аксарият футболчиларнинг клубга нисбатан ишончи йўқолганди. Бунинг устига бошқалардан тўпланиб қолган қарздорликни айтмайсизми? Муаммо чиндан ҳам жиддий эди. Мухлислар эса ғамгин ҳолатга тушиб қолишганди. Қачонки, клуб тадбиркорнинг қўлига ўтганидан кейингина ижобий ишлар кўзга ташланишни бошлади. Ана энди ишқибозларнинг юзида табассум, қалбида эса ишонч қайтадан уйғонмоқда. Жамоа ишончли қўлларда эканлигига амин бўлмоқдалар. Олдинги легионерлардан бўлган қарзлар бартараф этилди.\nКлубга доир охирги янгиликлар бўйича ҳамманинг хабари бор. Айниқса, Жасур Жалолиддиновнинг “Андижон”да тўп суришга рози бўлгани трансфер ойнаси очилган пайтдан буён амалга оширилган топ харидлардан бирига айланди. Ҳамма уни Европага кетишини кутаётган бир пайтда футболчи Андижонда пайдо бўлди. Бунинг биргина сабаби бор: у ҳам бўлса, Отабек Ғуломхўжаев. Табиийки, унинг жамоасида энди Жалолиддинов асосий фигурага айланади. Бу орқали футболчи ўйин тажрибасини янада ошириш имкониятига эга бўлади. “Андижон” Жалолиддиновни қўлга киритиш орқали селекцияда бошқалардан қолишмаётганини кўрсатиб қўйди. Чиндан ҳам бу жиддий юриш бўлди. Маълум бўлишича, эртага Жасур билан расман шартнома тузилади. Бугундан эса машғулотларга қўшилди. Уни жамоага кўндириш осон бўлмагани шубҳасиз. Шунинг учун “Андижон” устози тез орада Жасурни қандай қилиб жамоага таклиф қила олгани хусусида муносабат билдириши кутилмоқда.\nБу билан селекция ишлари тугагани йўқ. Ёдингизда бўлса, яқинда клуб италиялик ҳужумчи Мартин Боаке билан келишувга эришилгани ҳақида расмий хабарлар берилганди. Бироқ легионер ҳадеганда янги жамоасига келавермагач, мухлислар орасида шубҳа гумонлар пайдо бўлганди. Маълумот учун шуни айтиб ўтмоқчимизки, Боаке Андижонга 7 март куни тонгда етиб келиши кутилмоқда. Таркибда болгариялик Пламен Димов, қирғизистонлик Эдгар Бернхардт каби легионерлар борлигини ҳам унутмаслик керак. Бу борада шуни айтиш мумкинки, бош мураббий таркибда тажрибали ўйинчилар билан иқтидорли ёшларни уйғунлаштира олмоқда. Бунинг қандай натижа беришини албатта мавсум давомида кўрамиз.\nШунингдек, жамоага янги таклиф этилган Миркомил Локаев жароҳати сабабли сафдан чиққани маълум бўлди. Унинг даволаниб майдонга қайтишига афтидан икки ой атрофида вақт кетса керак. Бош мураббий эса жамоасига яна бир ўйинчини олиб келиш ҳаракатида юрибди. Ҳозирча унинг номи ошкор қилингани йўқ. Аммо музокаралар давом этаётгани аниқ. Тез орада бу борада ҳам расмий хабар чиқса ажаб эмас.\nХуллас, “Андижон”да ёмон таркиб шаклланмаяпти. Рақобатбардош жамоа тузилаётгани ҳақиқатга яқин. Қолганини эса вақт кўрсатади. Мухлислар эса чемпионат бошланишини сабрсизлик билан кутишяпти. Ўз навбатида клуб раҳбарлари ҳам бошланажак янги мавсум учун жиддий тайёргарлик кўришмоқда.\nСтадионда катта ўзгаришлар бўляпти. “Бобур арена” янгича қиёфага кирмоқда. У ерда энди турли хил савдо дўконлари ҳам хизмат кўрсатади. Мухлислар учун стадионда барча қулайликлар яратиляпти. Қолаверса, ишқибозларни стадионга янада жалб қилиш мақсадида энди ҳар бир ўйинда ўзига хос ютуқли ўйинлар ўйналади. Қимматбаҳо совғалар бисёр, айниқса, ҳар бир учрашувда “Спарк” автомобили қайсидир омадли мухлисга насиб қилиши аниқ. Кўриб турганингиздек, жамоа раҳбарларининг режа ва мақсадлари катта. Уларга бирданига эришиб бўлмайди. Вақт олий ҳакам, деб бежизга айтилмайди. Ўз навбатида раҳбариятнинг мақсадлари амалга ошиши бевосита клубнинг натижаларига ҳам боғлиқ бўлишини унутмаслик лозим.\n7 март куни Андижондаги “Ёшлар маркази”да жамоа аъзоларини янги мавсум олдидан таништирув маросими ҳам бўлиб ўтиши ҳақида хабар бергандик. Ушбу тадбир давомида мухлислар ўзларининг қизиқтирган саволларига ҳам жавоб олишлари мумкин.


ЎЗИМНИ ОТАМНИНГ БАҒРИДАГИДАЙ ҲИС ҚИЛДИМ - Ўзбекистон овози газетаси\nЎЗИМНИ ОТАМНИНГ БАҒРИДАГИДАЙ ҲИС ҚИЛДИМ\nДавлатимиз раҳбари ҳудудларга ташрифи давомида ҳар гал оддий одамлар билан мулоқот қилади, уларнинг турмуш шароити билан қизиқади, қийнаётган ташвиш ва муаммоларига алоҳида эътибор қаратади.\nЖорий йил 5 январь куни Тошкент вилоятига қилган навбатдаги ташрифи чоғида ҳам Президентимиз ҳудудда амалга оширилаётган ислоҳотлар, бунёдкорлик ишлари билан танишиб, кенг жамоатчилик вакиллари билан учрашди. Янгийўл шаҳрида жойлашган «Файзли» маҳалла фуқаролар йиғинидаги кўп қаватли уйларда яшовчи аҳоли билан мулоқот ҳам самимий руҳда ўтди. Учрашув маҳалла аҳлига бир олам завқ бағишлаш билан бирга, уларни тўлқинлантириб юборди, ҳаётга, эртанги кунга ишончини мустаҳкамлади.\n— Ҳар бир она фарзандининг соғ-саломат улғайишини, замонавий таълим олиб, қайси соҳани эгалламасин, жимиятга керакли шахс бўлиб камолга етишини истайди, шундагина ўзини бахтли ҳис қилади, — дейди уй бекаси Гулнора Исмоилова. — Юртимизда истеъдодли ёшлар ҳар томонлама қўллаб-қувватланиб, уларнинг ўз қобилият ва салоҳиятини юзага чиқаришга доимий эътибор қаратилмоқда. Узоққа бормайлик, ўз ҳаётим мисолида айта қолай. Қаранг, турмуш ташвишлари билан бўлиб, ўғлимнинг дарсларни қандай ўзлаштираётганига эътибор қилмабман, спортга, айниқса, футболга қизиқишини болалик шўхлигига йўйибман. Мактабдаги жисмоний тарбия ўқитувчиси «Ўғлингиз Комилжон машғулотларда фаол қатнашади. Унинг тўп билан қиладиган турли ҳаракатларини бир кўрсангиз, кўзингиз қувонади. Ўз устида ишлаб чарчамайди. Келгусида маҳоратли футболчи бўлиши учун махсус футбол мактабига бериш зарур», деган маслаҳатидан сўнг ўйланиб қолдим. Кейин бир неча бор соҳа мутахассисларига мурожаат қилдим. Бироқ баъзи масалалар туфайли ижобий ҳал бўлмай келаётганди. Бугун давлатимиз раҳбари ўзлари бизнинг олдимизга келиб, муаммоларимизни тинглади, жумладан, ўғлим билан боғлиқ мени қийнаётган масалани бир пасда ижобий ҳал этиб берди. Бундан жуда хурсандман, ҳозир теримга сиғмай кетяпман. Ишонгим келмайди, мендай оддий бир фуқарони давлат раҳбари шахсан тингласа-ю, муаммоси ечимини топиб берса!? Ўғилгинам «Бунёдкор» болалар ва ўсмирлар футбол мактабига қабул қилинди. Ишонмассиз, мен ҳозир осмондаман, еттинчи осмонда! Комилжонимнинг хурсандчилигини кўрсангиз, фуқаропарвар шундай Президентни етказганига беҳисоб шукроналар айтасиз. Кечалари тўпни қучоқлаб ухлаяпти. Насиб қилса, ҳали зўр футболчи бўлади, Президентимизнинг ишончини оқлайди.\n— Мамлакатимизда ёшларни кичик бизнес ва хусусий тадбиркорликка кенг жалб қилиш, тадбиркорлар фаолиятида учраётган муаммоларни ўз вақтида ҳал этиш масалаларига алоҳида эътибор қаратилмоқда, — дейди ёш тадбиркор Азиза Орифбоева. — Дадам вафот этгач, рўзғор юмушларини ёлғиз ўзи қилаётган онамга осон бўлмади. Коллежни 2016 йилда тамомлаганимдан сўнг, онамга кўмаклашиш мақсадида Халқ банкининг ҳудудий бўлимидан 25 миллион сўм кредит олдим. Ҳозир Янгийўл шаҳар деҳқон бозори ҳудудидаги янги дўконимизда нон ва нон маҳсулотлари билан савдо қиламан. Бироқ сўнгги пайтларда оилавий шароитимизда юзага келган турли муаммолар, онамнинг тез-тез саломатлиги ёмонлашаётгани туфайли банкдаги кредит тўловларини вақтида тўлашга бироз қийналдим.\nПрезидентимиз Янгийўлга ташрифлари чоғида менинг ҳам муаммоларимни тинглаб, «Қизим, ҳали кўп бахтли кунларинг олдинда. Ёш бўлишингга қарамай, яхши ният билан ўз тадбиркорлигингни бошлабсан, хурсанд бўлдим», деб мени бағрига босди. Ўзимни худди отамнинг бағридагидай ҳис қилдим, кўзимдан қувонч ёшлари тинимсиз оқади, денг. Аслида ҳам шундай-да. Биз, ёшлар барча соҳада яхши натижаларга эришишимиз учун ҳар томонлама шароитлар яратиб бермоқда. Куни кеча Янгийўл шаҳри ҳокимлиги томонидан оиламизга моддий ёрдам кўрсатилди. Тадбиркорлик фаолиятимни янада ривожлантириш масалалари ижобий ҳал килинадиган бўлди. Бунинг учун оддий инсонлар ташвиши билан яшаётган, одамларга ғамхўр бўлиб, оғирини енгил қилиш йўлида астойдил қайғураётган Президентимиздан миннатдорман.


фаолиятида янги сиёсий технологиялардан фойдаланиш долзарб аҳамиятга эга\nЎзбекистон Халқ демократик партияси Марказий Кенгаши томонидан намунали бошланғич ташкилотлар фаолиятини оммалаштириш мақсадида ташкил этилган амалий семинар қатнашчилари ишни Юнусобод туманидаги 52-сон оилавий поликлиникадаги бошланғич партия ташкилоти фаолияти билан танишишдан бошлади.\n— Бошланғич ташкилотлар билан ишлашни яхшилаш учун замонавий ахборот технологиялари, интернетдан самарали фойдаланиш керак, — деди ЎзХДП Хоразм вилоят кенгаши сектор мудири Жасурбек Рўзимов. — Бунинг ўзига хос қулай томонлари бор.\nСуҳбатимизга қулоқ солиб ўтирган самарқандлик Озода Эгамназарова ҳамкасбини қўллаб-қувватлади.\n— Албатта, бу жуда яхши фикр, — деди у. — Бугун интернет хизматларидан фойдаланмайдиган одам бўлмаса керак. Вақт ва маблағнинг тежалишини инобатга олсак, имкониятлар икки баробар ортади. Сайтда ҳар бир туман, шаҳар учун алоҳида саҳифалар, уларнинг таркибига кирувчи бошланғич ташкилотлар ҳақидаги тўлиқ маълумот жойлаштирилиши лозим. Ана шунда одам битта тугмани босиш орқали ўзига керак бўлган ахборотни олиши, ўйлантираётган саволларига жавоб топиши мумкин.\nМанзилга етганимизда, сектор мудирлари мунозарани семинарнинг иккинчи қисмида давом эттиришга келишиб олишди.\nНамунали бошланғич партия ташкилоти хонасини кўздан кечирамиз: ўтказилган ҳар бир тадбир, уларнинг иштирокчилари, мазмуни, натижаси, фуқаролардан бўлаётган мурожаатлар, ечимини топган масалалар ҳақидаги ва яна бошқа кўплаб ҳужжатлар тартиб билан жойлаштирилган. Хона бурчагида бошланғич ташкилот паспорти яратилган бўлиб, унда аъзолар ҳақидаги маълумот, уларнинг суратлари ўрин олган. Шунингдек, бошланғич ташкилот ва етакчининг кундалик режаси ҳам аниқ тузилган. Иштирокчилар бошланғич партия ташкилоти иши билан танишиш асносида ўзаро фикр алмашишди, ютуқ ва камчиликларни муҳокама қилишди.\n— Бошланғич ташкилотлар фаолиятини ривожлантириш учун янги таклифлар керак, — деди ЎзХДП Қашқадарё вилоят кенгаши сектор мудири Зафар Очилов. — Бугунги тажриба алмашинуви келгуси ишларимизда ўз самарасини беради. Бундай семинарлар ҳар бир вилоятда, кейинчалик туман ва шаҳарлар миқёсида ўтказилса, мақсадга мувофиқ бўлар эди, деб ўйлайман.\nҚизғин мунозара Тошкент вилоят партия кенгашида давом этди.\n— Мана бу ўтказаётган тадбирларимиздан лавҳалар, — деди вилоят партия кенгаши сектор мудири Илмижаҳон Тлеубергенова. — Ишимизни суратларга муҳрлашни одат қилганмиз. Партиямиз кенгаши аъзолари, округлар бўйича сайланган депутатлар ҳақидаги суратли маълумотлар хона бурчагидан жой олган. Шунингдек, бошланғич ташкилотлар аъзолари ҳамда сафимизга янги қабул қилинганлар тўғрисидаги маълумотларнинг электрон шакли ҳам ташкил этилган.\nИштирокчилар бинонинг иккинчи ва учинчи қаватига кўтарилиб, Тошкент шаҳар партия кенгашида олиб борилаётган ишлар билан танишишди.\n— Ҳозирги кунда Тошкент шаҳрида партиямизнинг 1088 бошланғич ташкилоти бўлиб, 36550 га яқин аъзони ўзида бирлаштирган, — деди Тошкент шаҳар партия кенгаши сектор мудири Ихтиёр Салаев. — Қуйи бўғин фаолиятини янада жонлантириш, уларда иш юритиш тизимини такомиллаштириш бўйича муайян ишлар амалга оширилмоқда. Туманлардаги бошланғич ташкилотларнинг ҳар ойда 2 тасини тарғибот-ташвиқот воситалари билан таъминлаш ишлари жадал олиб бориляпти.\nТошкент шаҳар партия кенгашининг мажлислар залида давом этган суҳбат чоғида наманганлик Ойбек Абдураҳимов ўз таклифларини илгари сурди. Оммавий ва замонавий ахборот технологияларидан фойдаланиш, тарғибот ишларини кучайтириш учун сектор фаолиятини кенгайтириш кераклиги айтилди. Бу жараёнда фаол йигит-қизлар, ташаббускор етакчиларни сектор ишига жалб этиш муҳим аҳамиятга эга. «Партия иши бир киши билан амалга ошмайди», деди у ўз сўзида.\nАйтиш керакки, суҳбатлар давомида билдирилган ҳар бир таклиф, ўртага ташланган фикр Марказий Кенгаш масъул ходимлари томонидан қайд этиб борилди. Тушлик пайтида иштирокчилар бир-бирлари билан яқиндан танишишди, ҳудудларда олиб борилаётган ишлардан хабардор бўлишди.\n— Бошланғич ташкилотлар хоналарида стендлар, яъни бурчакларни ташкил этиш биз учун янгилик бўлди, — деди андижонлик Сардор Қосимов. — Мен вилоят партия кенгашининг сектор мудири бўлиш билан бирга, халқ депутатлари Андижон туман Кенгашидаги партиямиз гуруҳи раҳбари сифатида ҳам фаолият олиб бораман. Туманимизда 8 нафар депутат бўлса, уларга 46 бошланғич ташкилотни тақсимлаб бердик. Масалан, соғлиқни сақлаш, таълим, қишлоқ хўжалиги, маҳалла, ишлаб чиқариш ва яна бошқа соҳаларга ажратилган бошланғич ташкилотлар белгиланган депутатларга мурожаат қилади. Депутат бошланғич ташкилотлар етакчилари билан доимий алоқада бўлади. Шунингдек, уларнинг фаолиятини назорат қилиб боради.\nЯна бир гап. Бошланғич ташкилот фаолияти самарадорлиги кўп жиҳатдан унинг етакчисига боғлиқ. Шунинг учун етакчиларнинг малакасини ошириб бориш зарур, деб ўйлайман.\nПойтахтимиздаги «Билим» ахборот-кутубхона маркази. Бу ерда ҳам иштирокчилар янги ташкил этилган бошланғич ташкилот фаолияти, кўргазмали воситалар билан танишишди. Иш юритиш услуби ҳақида ўз фикр-мулоҳазаларини билдиришди. Шундан сўнг «Бошланғич ташкилот — асосий таянч» мавзусида семинар бўлиб ўтди.\nУнда ЎзХДП Марказий Кенгаш раиси ўринбосари Улуғбек Вафоев семинардан кўзланган мақсад ва вазифалар, бошланғич ташкилотлар фаолиятини кучайтириш масалалари хусусида сўз юритди. Партиямиз таъсир кучини оширишда бошланғич ташкилотларнинг ўрни ва аҳамияти ҳақида тўхталиб ўтди.\nЎзХДП Марказий Кенгаши бўлим мудири Боймурод Юсупов бошланғич ташкилот етакчиларининг ташаббускорлиги ва талабчанлиги тўғрисида ўз фикр-мулоҳазаларини билдирди.\nСеминарда ЎзХДП Марказий Кенгаши бўлим мудири Алишер Равшанов, сектор мудири Дониёр Каримов мавзуга алоқадор масалаларда маъруза қилишди. Бошланғич ташкилотни электорат вакиллари билан ишлашнинг кучли воситасига айлантириш ва бу борада партия кенгашлари олдида турган вазифалар хусусида сўз борди. Бошланғич ташкилотлар фаолияти билан боғлиқ ҳужжатлар мазмун-моҳияти ҳақида атрофлича тушунтиришлар берилди.\nШу куни минтақавий партия кенгашларидаги бошланғич ташкилот секторлари томонидан олиб борилган намунавий ишлар кўргазмаси ҳам бўлиб ўтди.\nТадбир сўнгида билдирилган талаб ва таклифлар асосида сектор мудирларига алоҳида вазифалар топширилди.


Андижондаги ЙТҲда икки киши ҳалок бўлди — Sof.uz\nАндижондаги ЙТҲда икки киши ҳалок бўлди\n23.07 18:45 288 Жамият\n23 июль, пайшанба куни Андижон вилояти Андижон туманида йўл-транспорт ҳодисаси юз берди. Йўл ҳаракати хавфсизлиги бош бошқармаси матбуот хизматининг хабар беришича, ҳодиса бугун соат 10:00 ларда Андижон тумани Қурама МФЙ ҳудудидан ўтувчи А-373 «Тошкент-Ўш» халқаро аҳамиятдаги автомобиль йўлининг 485-километрида содир бўлган.\n1997 йилда туғилган "Nexia-3" русумли автомашина ҳайдовчиси Ф.А. транспорт воситасини бошқараётиб, карама-карши йуналишга чиқиб, ҳайдовчи, 1980 йилда туғилган А.А. бошқарувида бўлган “Spark” русумли транспорт воситаси билан тўқнашув содир этган. Ушбу вақтда яна бир ҳайдовчи, 1981 йилда туғилган Н.Т. “Spark” русумли транспорт воситасида ҳаракатланиб келиб “Nexia-3” русумли автомобиль билан тўқнашган.\nНатижада, “Spark” хайдовчиси А.А. ҳамда онаси 1958 йилда туғилган Ф.А. оғир тан жароҳатлари олиб воқеа жойида вафот этишган. Ушбу автомашина йўловчиси 1986 йилда туғилган Д.Х. тан жароҳатлари олиб шифохонага ётқизилган.\nБугун, 10:17 196 Ўзбекистон\n26.09 12:19 260\n25.09 10:58 358 Ўзбекистон\n23.09 10:55 556 Ўзбекистон